amiti | Novosti.rs\nOTVARA SE DNEVNI BORAVAK ZA OBOLELE: Pomoć za oko 20.000 obolelih od demencije\nSVAKOG četvrtka od 16 do 19 sati od 17. juna u prostorijama Centra za brigu o starima, deci i osobama sa invaliditetom u Novom Beogradu radiće dnevni boravak za obolele od demencije.\n10. 06. 2021. u 14:19\nDALJE OD ŠKOLE I VRTIĆA: Građani Petlovog brda protestovali zbog doseljenja migranata u njihov kraj\nOKO 300 građana Petlovog brda protestovalo je večeras protiv navodnog useljavanja migranata u objekat u blizini škole i vrtića u centru Petlovog brda.\n31. 07. 2021. u 22:51\nJEDNA osoba je ubijena, a tri su ranjene, nakon što je, prema tvrdnji vlasnika privatne bolnice, avganistansko ratno vazduhoplovstvo danas bombardovalo medicinski objekat na jugu Avganistana.\nPOŽAR U RUSIJI: Vatra buknula u spavaonici univerziteta, povređeno devet osoba!\nDEVET osoba je povređeno danas u požaru u spavaonici univerziteta u Nižnjem Novgorodu, rekao je izvor iz bezbednosnih službi za agenciju TAS S.\n31. 07. 2021. u 22:38\nIZBEGLIČKA KRIZA ZAOŠTRILA ODNOSE: Belorusiju zbog migranata ograđuju bodljikavom žicom\nIZ, očigledno nemoćne Litvanije, poslednjih nedelja sve glasnije se čuju apeli za traženje pomoći da se zaustavi dolazak migranata sa Bliskog istoka, iz Azije i Afrike. U Vilnjusu stalno ponavljaju da je njihova granica sa Belorusijom zapravo istočna granica EU. Pojačane kontrole na granici sa Belorusijom i postavljanje bodljikave žice zasad nisu dali rezultate jer statistika govori da se rapidno povećava broj migranata. Oni stižu na aerodrom u Minsku iz Instanbula i Bagdada, a zatim se taksijima za 300 dolara prevoze do granice.\n31. 07. 2021. u 22:35\n23:00 DNEVNI HOROSKOP ZA NEDELJU, 1. AVGUST: Bik ima problem u komunikaciji sa nadređenima; Vodoliju remete neprijatne vesti\n22:53 TRIO ČEKA TEŽAK PUT: Partizan, Vojvodina i Čukarički nastavljaju pohod ka Ligi konferencija\n22:52 BEZ POBEDNIKA U DERBIJU JUGA: Radnik i Radnički podelili bodove\n22:51 DALJE OD ŠKOLE I VRTIĆA: Građani Petlovog brda protestovali zbog doseljenja migranata u njihov kraj\n22:50 UŽIVA DALEKO OD MUŽA: Gde je Severina dok Igor slavi rođendan? (FOTO)\n78 ĐOKOVIĆ IZ BESA VRIŠTAO NA SVOJ TIM: "Hoćete mi reći?" Nedostajao je Vajda da odgovori na Novakovu nemoć\n47 ŠOK - NA SAMOM STARTU PRVENSTVA: Klub istupio iz Prve lige Srbije - svi igrači ih napustili, doživeli finansijski krah\n43 VAŽNA VEST ZA GRAĐANE SRBIJE Vučić: Stopa rasta u prvom polugodištu 2021. godine iznosi plus 7,5 posto (VIDEO)\n38 POLA VEKA ČEKALI DA NEKO PO NJIH DOĐE: Navršava se 80 godina od ustaškog zločina nad Srbima u jami Ravni Dolac kod Livna


(VIDEO) U Somboru počeo 9. Kup nacija u ženskom boksu - www.025.rs\nwww.025.rs / SOMBOR / DRUŠTVO / (VIDEO) U Somboru počeo 9. Kup nacija u ženskom boksu\n(VIDEO) U Somboru počeo 9. Kup nacija u ženskom boksu\nU sredu 15. januara svečano je otvoren 9. kup nacija u ženskom boksu. Sombor je, treću godinu za redom, domaćin ovog turnira A klase sa 220 takmičarki iz 28 zemalja.\nTakmičenje je zvanično otvorila članica gradskog veća grada Sombora zadužena za sport, Antonija Nađ Kosanović, koja je ujedno i primila specijalnu plaketu gradu Somboru za nesebičnu pomoć organizaciji ovog turnira, koju je uručio predsednik BK „Sombor“, Slobodan Stanić.\nKako ističu organizatori, ovo je jedan od najkvalitetnijih turnira u ženskom boksu u Evropi, u poslednjih 5 godina. Potvrda toga je učestvovanje najboljih takmičarki na svetu u svim kategorijama, predvođene takmičarkama iz Rusije i Kazahstana.\nOrganizator turnira je Bokserski savez Srbije, uz podršku Sportskog saveza grada Sombora i Bokserskog kluba „Sombor“. Takmičenje traje do 20. januara, a sve borbe se održavaju u Gradskoj hali „Mostonga“.\nTags: 9.Kup nacija u ženskom boksu, BK Sombor, grad Sombor


Osnovne akademske studije prava (240 ESPB) - Pravni fakultet Univerziteta Union u Beogradu\nPravni fakultet Univerziteta Union u Beogradu akreditovao je novi studijski program pod nazivom Osnovne akademske studije prava (OAS).\nStudije traju četiri godine (osam semestara) i imaju obim od 240 ESPB. Studijski program je koncipiran kao program akademskih studija opšteg tipa (pokriva celokupno područje pravne struke) i usmeren je ka sticanju akademskog zvanja diplomirani pravnik (nivo 6.2 kvalifikacija).\nStudijski program usmeren je ka studentima koji su aktivno uključeni u nastavni proces. Nastava sprovedena u malim grupama doprinosi kvalitetnoj i efikasnoj saradnji studenata i nastavnog osoblja i praćenju napredovanja studenata. Nastava je interaktivna (predavanja ex cathedra dopunjuje primena metoda case study što je osnov za razvoj diskusije ili debate, kako bi se studenti osposobili za pravničko rasuđivanje, podstakli da kritički razmišljaju, usavršili opšte kompetencije pisanja i usmenog izlaganja u akademske svrhe, koje su značajne i kao specifične kompetencije pravnika).\nKurikulum je formiran tako da zadovolji ciljeve studijskog programa. Struktura kurikuluma obuhvata raspored predmeta po semestrima, fond časova aktivne nastave, ESPB bodove za svaki predmet. Tokom trajanja studija student mora da položi 35 predmeta, od čega 9 izbornih (ukupno 18, uvek se bira po jedan od dva ponuđena izborna predmeta). Ukupan broj ESPB bodova po semestru iznosi 30, a ukupno u godini 60 ESPB. Stručna praksa je sastavni deo studijskog programa i vrednuje se ESPB bodovima.\nStudije su organizovane isključivo kao jednosemestralne. Ukupno angažovanje studenata tokom jednog semestra iznosi oko 30 ESPB bodova; sastoji se od aktivne nastave (predavanja i vežbe i drugi oblici), kolokvijuma, ispita i drugih vidova angažovanja.\nStrani jezik – Studenti/kinje biraju jedan od dva ponuđena strana jezika (engleski ili italijanski) kao obavezan, dok drugi mogu pohađati fakultativno.\nKurikulum je kompatibilan programu državnog pravosudnog i drugih stručnih ispita.\nPreduslovi za upis pojedinih predmeta dati su u okviru Knjige predmeta.\nPravo upisa imaju lica koja su završila srednje obrazovanje u četvorogodišnjem trajanju i položila test provere opšte informisanosti i sklonosti pravu. Rangiranje prijavljenih kandidata obavlja posebna komisija za upis, na osnovu prosečne ocene ostvarene tokom srednjoškolskog obrazovanja i rezultata testa. Uslovi za upis su javno publikovani u štampanom informatoru namenjenom studentima i dostupni su na zvaničnoj veb prezentaciji Fakulteta. Uslovi za upis na studijski program definisani su u skladu sa zakonom, podzakonskim aktima, opštim aktima Univerziteta Union i Fakulteta.\nPrelazak sa drugih studijskih programa u okviru istih ili srodnih oblasti na OASP je moguć, pod uslovima propisanim opštim aktom Univerziteta Union koji reguliše prenošenje ESPB bodova.\nSvrha studijskog programa osnovnih akademskih studija (OASP) na Pravnom fakultetu Univerziteta Union jeste da se studenti osposobe za profesiju pravnika. Studijski program je koncipiran kao program opšteg tipa, tako da pokriva celokupno područje pravne struke i rada uprave, pravosudnih organa, drugih institucija, privrednih subjekata itd. Sadržajem je OASP kompatibilan sa programima državnog pravosudnog i drugih stručnih ispita, te omogućava sticanje neophodnih teorijskih znanja i veština vezanih za pravničko rasuđivanje i primenu prava neophodnih za kasnije polaganje takvih ispita.\nStudijski program osnovnih akademskih studija takođe pruža kvalitetnu teorijsku osnovu i mogućnost za usavršavanje intelektualnih veština neophodnih za naučni rad i nastavak daljeg obrazovanja na drugom i trećem stepenu akademskih studija prava ili u okviru srodnih društveno-humanističkih nauka.\nStudije prava na Pravnom fakultetu Univerziteta Union imaju dodatnu svrhu da studente pripreme na to da svoje profesionalne aktivnosti ili usavršavanje mogu uspešno nastaviti u inostranstvu.\nOsnovni cilj studijskog programa jeste da se studentima omogući sticanje opštih i posebnih teorijskih i praktičnih znanja i veština, kako bi bili osposobljeni da kroz samostalno obavljanje pravničkih profesija u pravosuđu, advokaturi, upravi, privrednim subjektima i u drugim institucijama, kvalitetno pružaju usluge korisnicima.\nZavršetkom OASP student očekivano stiče sledeće opšte i posebne kompetencije:\nopšta znanja iz graničnih oblasti pojedinih društvenih nauka i prava, kojima proširuje opštu kulturu, što je preduslov razvoja sposobnosti kritičkog rasuđivanja o društvenim pojavama i usvajanja vrednosti demokratske kulture,\nposebna znanja o osnovnim pojmovima i institutima iz važećeg prava (javnog i privatnog), usaglašeno sa sadržinom pravosudnog i drugih stručnih ispita,\nsposobnost povezivanja teorijskih i praktičnih znanja, rešavanja slučajeva i veštinu sastavljanja pravnih akata,\nsposobnost primena tehnika tumačenja pravnih tekstova, kao neophodne komponente pravničkog rasuđivanja,\ndobro razvijenu sposobnost logičkog razmišljanja i zaključivanja primenom pravnog silogizma,\nsposobnost sprovođenja osnovnih naučnih/pravnih istraživanja i pronalaženja odgovarajućih izvora istraživanja,\nveštinu pravilnog i jasnog izražavanja u pisanoj i usmenoj formi, uz korišćenje usvojene pravne terminologije,\nveštine socijalne komunikacije i pregovaranja, učešća u timskom radu, uverljivosti u nastupu,\nsavesnosti i ponašanja u skladu sa etičkim standardima pravne profesije,\nsamostalnosti u primeni stečenih znanja i integriteta u odlučivanju.


Prevodilac u ministarstvu osumnjičen za prodaju droge – mojKontakt portal – Radio Televizija Kontakt\nProtiv Vladimira Lalovića, zaposlenog kao prevodioca u Ministarstvu saobraćaja i komunikacija BiH, koji je nedavno uhapšen u policijskoj akciji „Žuto“ u Sarajevu pod sumnjom da je prodavao drogu, danas je pokrenut disciplinski postupak.\nU prijavi se navodi da je Lalović prekršio pet odredbi Zakona o državnoj službi čim je nanio štetu i ugledu ove institucije, piše Avaz.ba\nDisciplinski postupak je proslijeđen Agenciji za državnu službu koja ima obavezu da formira komisiju koja će postupak da provodi. Ako se utvrdi Lalovićeva odgovoronost, prijeti mu ili ukor ili otkaz s posla.\nMinistarstvo saobraćaja BiH postupilo je po prijavi Tužilaštva KS koje ih je obavijestilo da je Lalović uhapšen 22. septembra ove godine u istrazi koju su Tužilaštvo i MUP Kantona Sarajevo provodili zbog nedozvoljene proizvodnje i prodaje opojnih droga. Kasnije je on pušten je da se brani sa slobode, dok je protiv njega Tužilaštvu KS upućena krivična prijava.\nInteresantno je da je nekoliko dana prije Lalovićevog hapšenja, pomoćniku ministra Željku Kneževiću nestao mobitel, a koji su policajci pronašli i oduzeli prilikom pretresa i hapšenja u akciji „Žuto“.\nDan otvorenih vrata u MUP RS


Nešto manje od 200.000 albanskih azilanata u zemljama EU - Sputnjik Srbija\n15:28 21.12.2018 Preuzmite kraći link\nTražioci azila za period 2011–2017. čine 53 odsto, odnosno 317.000 od ukupnog broja onih koji su pošli trbuhom za kruhom.\nGodine 2015. zabeležen je rekordan broj albanskih azilanata prema podacima Eurostata, 68.900, a nakon te godine broj aplikacija je u opadanju.\nNajveći broj albanskih azilanata je u Nemačkoj, gde ih je u periodu 2011-2017. prema podacima Eurostata bilo 90.335 ili 54 odsto, preneo je Tanjug.\nNa drugom mestu je Francuska, sa oko 40.600 zahteva ili 24 odsto.


► Uhapšeni zbog pokušaja da preko Merdara prokrijumčare devojčicu\nProkupačka policija je uhapsila S.F. (42) i njegovog sina, starog 17 godina, iz okoline Podujeva, državljane Nemačke, zbog osnovane sumnje da su izvršili krivično delo nedozvoljen prelaz državne granice i krijumčarenje ljudi, rekli su danas sgenciji Beta u Policijskoj upravi u tom gradu.\nPolicija je na administrativnom prelazu Merdare, prilikom redovne kontrole, u prtljažniku putničkog motornog vozila marke "krajsler", ispod stvari, pronašla sakrivenu devetogodišnju devojčicu.\nPrema policijskim navodima, dvojica muškaraca pokušala su da devojčicu prokrijumčare u Nemačku, gde se, prema tvrdnjama uhapšenih, nalazi devojčicina majka.\nOsumnjičeni će posle policijskog zadžavanja do 48 sati, uz krivičnu prijavu, biti predati nadležnom tužilaštvu.\nDevojčicu su preuzeli radnici Centra za socijalni rad u Prokuplju.


Istraga.ba tvrdi: Pripadnici Žandarmerije RS-a pokušali upasti u kasarnu Rajlovac | Kakanj-X\nIstraga.ba tvrdi: Pripadnici Žandarmerije RS-a pokušali upasti u kasarnu Rajlovac\n“Došla su sa dva policijska vozila od kojih je jedno pripadalo Žandarmeriji. Oko 15 sati su bili na kapiji kasarne u Rajlovcu, tražeći vojnika A. Č. koji je, navodno, osumnjičen da je počinio krivično djelo razbojništvo”, ispričao je jedan od naših sagovornika.\n“Mi nismo dobili nikakvu najavu”, kazali su nam u Federalnoj upravi, upućujući nas na MUP Kantona Sarajevo, na čijoj se toritoriji nalazi kasarna Rajlovac.\nIstraga.ba je u srijedu kontaktirala sarajevskog komesara Nusreta Selimovića. No, on nije odgovarao na naše pozive i poruke, tako da smo ostali uskraćeni za odgovor na pitanja ko je i da li je iko pripadnicima MUP-a RS dozvolio provođenje akcije u vojnom objektu u Sarajevu.\nPodsjećamo, predsjednik SNSD-a i član Predsjedništva BiH je najavio formiranje vojske RS ustvrdivši da će će organi RS-a preuzeti i kasarne koje se nalaze na teritoriji tog entiteta. Prateći stavove svog predsjednika Milorada Dodika, Glavni odbor RS-a je usvojio i nekoliko strateških dokumenata u kojima se, također, pominju Oružane snage BiH i eventualne aktivnosti koje bi uslijedile nakon što RS formira svoju vojsku i pravosuđe.\n“Ovaj proces, također, uključuje donošenje odluke o proglašenju ništavnim zakona o Sudu, Tužilaštvu i svim drugim aktima koje je nametnuo Visoki predstavnik i usvojila Parlamentarna skupština BiH. Nakon toga slijedi zabrana rada organa i institucija nastalih iz tih zakona na prostoru RS sa utvrđenim rokom u kojem treba same da odsele, a ako ne odsele, putem intervencije organa RS“, navedeno je dokumentu SNSD-a.


Tanjug 29. oktobra 2020. 18:22\nLJUBLJANA – Većina respiratora koje je kupila Slovenija tokom prvog talasa pandemije korona virusa se renoviraju, tako da mogu da budu upotrebljivi za nove Kovid 19 pacijente, prenela je danas agencija STA, a dodatna oprema koštaće 97.000 evra.\nDogovor je postignut bez tendera, jer je situacija urgentna.\nStručnjaci su u aprilu upozorili da Siriusmed respiratori ne mogu biti korisćeni za Kovid 19 pacijente bez zagrejanih cevi, ovlaživača i druge dodatne opreme.\nSlovenija je kupila 90 Siriusmed R30 respiratora u poslu koji su slovenački mediji nazvali skandalom, a sada kupuje dodatnu opremu za 64 respiratora.\nTokom prvog talasa korona virusa, zdravstvene institucije kojima su dati respiratori, imali su šansu da iznajme dodatnu opremu, ali se niko nije odlučio na ovaj korak.\nKada je agencija STA upitala zbog čega nije bilo tendera za dodatnu opremu, Agencija za robne rezerve Slovenije je odgovorila da je odlučila da kupi dodatnu opremu nakon što je ministarstvo javne uprave saopštilo da će nabaviti dodatnu opremu, bez tendera, ukoliko postoji potreba da se sve završi što brže moguće.\nDodatna oprema nije neophodna za svih 90 respiratora, kao recimo u bolnici u Celju, koja je dobila 20 respiratora i koristi univerzalnu opremu sa zamenjivim filterima koji sprečavaju bakterije i viruse da izlaze.


EPS investira u bolju zaštitu životne sredine\nU Termoelektrani „Kostolac B“ završena je izgradnja dimnjaka na postrojenju za odsumporavanje dimnih gasova, koje će poboljšati zaštitu životne sredine i prepoloviti emisiju praškastih materija u vazduh. Taj ekološki projekat realizuje se u okviru prve faze kineskog kreditnog aranžmana za termoelektranu „Kostolac B“, koja posluje u okviru ogranka „Elektroprivrede Srbije“.\nProjekat obuhvata rehabilitacije blokova B1 i bloka B2, koje su završene, a u toku su izgradnja sistema za odsumporavanje dimnih gasova i izgradnja industrijskog koloseka. Do kraja 2016. godine predstoji i izgradnja modernog pristaništa. Dosadašnji projekti su realizovani u saradnji sa kineskom kompanijom CMEC i uz pomoć srpskih firmi.\n“Izgradnja dimnjaka visokog 177 metara je u građevinskom smislu izuzetno rizičan posao, a sagrađen je, kao i ostala postrojenja u sistemu za odsumporavanje, bez incidenata i povreda na radu”, istakao je Dragan Jovanović, izvršni direktor EPS-a za proizvodnju energije.\nKostolački blok B1 je prvi u energetskom sistemu Srbije koji ima kontrolisanu emisiju azotnih oksida, oba termo kapaciteta emituju u atmosferu manje od 50 miligrama praškastih materija, a modernizacijom je dobijeno i 150 megavata nove snage.\nJovanović je naglasio da je potpisivanjem komercijalnog ugovora i sporazuma o kreditiranju izgradnje novog bloka od 350 megavata i proširenje kopa „Drmno“ sa Ministarstvom finansija nastavljena druga faza kineskog kreditnog aranžmana. Vrednost radova na izgradnji bloka B3 i proširenju proizvodnih kapaciteta kopa „Dmrno“ sa dosadašnjih devet na 12 miliona tona uglja godišnje, iznosi 715,6 miliona dolara. Ukupna vrednost obe faze projekata u Kostolcu je 1,06 milijardi dolara


Mladencima hiljadu evra - juGmedia\nBABUŠNICA – Po prvi put će se iz opštinskog buđžeta stimulisati sklapanje prvog braka žitelja ove nerazvijene opštine jer će svim mladencima biti isplaćeno po 100 hiljada dinara. Zlatko Aleksić, predsednik opštine kazao je da će na ovu subvenciju imati pravo svaki bračni par koji sklopi brak u ovoj godini i koji po prvi put ulazi u bračnu zajednicu. Prema procenama opštinske vlasti mogu da računaju na 50 novosklopljenih brakova u ovoj godini.\nPo poslednjem popisu u Babušnici je u odnosu na pre devet godina 3.000 žitelja manje.\nAleksić navodi da lokalna samouprava nema ingerencije oko otvaranja novih radnih mesta i zapošljavanja, ali na ovaj način zzeli da pomogne ljudima da se odluče da sklope brak i ostanu ovde da žive.\n– Ova nova mera vazzila bi od 1. januara ove godine i očekujem da je zvanično odobri Opštinsko veće. Novac u buđžetu je obezbedjen i on neće biti nikakav problem. Uslov je da je to prvi brak a starosna granica nije nikakvo ograničenje, kazao je Aleksić.\nBabušnica po poslednjem popisu ima 12.630 stanovnika, što je u odnosu na raniji popis manje za 3.000 stanovnika.\nPrema podacima Matične službe, prošle godine je u babušničkoj opštini rodjeno 75 beba i sklopljen 41 brak.\nNA svim šalterima pošta u Srbiji danas je počela isplata privremene naknade koja se preko Naconalne službe za zapošljavanje isplaćuje korisnicima…


Tanjug, Blic | 31. 10. 2017 - 14:37h\nFoto: Zoran Žestić / Tanjug Kartica sa pristupnim formularom\n- Poverenik očekuje da će gradske vlasti, da bi predupredile eventualne žalbe Povereniku, dati odgovore na pitanja koja su u javnosti već otvorena, kao što su npr. koji organ i kada je doneo odluku o projektu “Senior kartice”, da li je i kada raspisan tender za izradu kartice i veb sajta za koji je najavljeno da će biti na raspolaganju korisnicima kartice, šta konkretno znači da su “prve” kartice besplatne i iz kojih sredstava se plaćaju, da li to znači da će penzioneri za “druge” kartice plaćati, kada i koliko, i slično - stoji u saopštenju Poverenika.\nOn, kako kaže, “ne dovodi u pitanje značaj nastojanja da se životni uslovi penzionera, kao posebno ugrožene strukture stanovništva poprave, naprotiv.\nFoto: Dušan Milenković / RAS Srbija Rodoljub Šabić\n- Uvidom u Centralni registar, utvrđeno je da Gradska uprava grada Beograda, kao rukovalac podataka, iako je po Zakonu o zaštiti podataka o ličnosti dužna (čl.51) nije prijavila zbirku podataka koja sadrži podatke o korisnicima „Senior kartice“. Gradska uprava takođe nije, iako je i to njena zakonska obaveza (čl.49), ni prethodno obavestila Poverenika o nameri uspostavljanja ovakve zbirke, što, i jedno i drugo, sami po sebi predstavljaju, Zakonom o zaštiti podataka o ličnosti predviđene (čl.57), kažnjive prekršaje. Polazeći od navedenog, Poverenik je po službenoj dužnosti pokrenuo postupak nadzora nad sprovođenjem Zakona o zaštiti podataka o ličnosti od strane Gradske uprave grada Beograda. On je naložio Gradskoj upravi da se u roku od tri dana izjasni na niz relevantnih pitanja, koja se odnose na pravni osnov uspostavljanja zbirke podataka, vrstu i obim podataka o ličnosti koji se prikupljaju, kome se prikupljeni podaci stavljaju na raspolaganje, mere zaštite podataka o ličnosti koje su preduzete i slično - saopštio je Poverenik.\nNedugo zatim, oštro je reagovao gradski menadžer Goran Vesić i izjavio da saopštenje poverenika za informacije od javnog značaja Rodoljuba Šabića, da je pokrenuo proces nadzora nad projektom “Beogradske senior kartice”, pokazuje da se ne ponaša kao poverenik već kao “politički potrčko”.\nOn je dodao i da “od čoveka koji je do pre samo nekoliko meseci najavljivao da će biti kandidat za gradonačelnika ništa drugo i ne može da se očekuje”.\nFoto: Đ. Kojadinović / RAS Srbija Goran Vesić\n- Koliko je sve apsurdno u ponašanju Šabića pokazuje činjenica da je Grad Beograd, u skladu sa zakonom, danas poslao Obaveštenje o uspostavljanju baze podataka jer projekat počinje sutra. To naravno, nije sprečilo Šabića da danas objavi svoje političko saopštenje čiji je cilj da se zaustavi projekat koji penzionerima treba da omogući brojne popuste i koristi - ukazao je Vesić.\nOn je poručio Šabiću da svojim politikanstvom neće sprečiti rukovdostvo grada da pomogne penzionerima.\n- Žalosno je što se poverenik za informacije od javnog značaja pretvorio u političkog potrčka propalih opozicionih stranaka - ocenio je Vesić.\nPOPUSTI Brnabić i Mali danas predstavljaju…\nGrad Beograd će od 1. novembra uvesti personalizovane senior kartice za penzionere, kojima će moći da ostvare brojne popuste, a taj projekta će danas biti…\nPovezane teme: senior kartica , rodoljub


Predlog Programa lokalnog ekonomskog razvoja do 2023. godine - Glas Šumadije\nNaslovna > Grad > Predlog Programa lokalnog ekonomskog razvoja do 2023. godine\n13/01/2021 13/01/2021 192Ostavi komentar na Predlog Programa lokalnog ekonomskog razvoja do 2023. godine\nGradsko veće na sednici održanoj 13. januara utvrdilo je predlog Programa lokalnog ekonomskog razvoja do 2023. godine i uputilo odbornicima Skupštine grada na razmatranje i odlučivanje. Cilj programa je da pruži podršku stabilizaciji lokalne privrede i pospeši njen dalji razvoj, pogotovo u periodu nakon vanrednog stanja izazvanog epidemijom korona virusa. Program bi trebalo da osigura da se kako kratokoročni tako i dugoročni problemi nastali u prethodnom periodu, prevaziđu na najbolji mogući način. S druge strane Program bi trebalo da obezbedi ukupnu stabilizaciju lokalne privrede i otkloni trenutnu nelikvidnost, stvarajući privredno okruženje koje je u stanju da privuče kako velike investicije tako i da postojećim privrednim subjektima omogući dalji razvoj kroz pružanje podrške u realizaciji investicionih planova.\nTagovi: Gradsko veće Kragujevac program lokalnog ekonomskog razvoja


Leave a Comment on Saveljić: Cilj je depolitizovati „Plantaže“ nakon izbora\nOčekivano je bilo, da će za sve svoje poslovne neuspjehe „Plantaže“ ovih dana okriviti pojavu koronavirusa, zaboravljajući da su samo nekoliko mjeseci prije pojave ovog virusa počeli sa rasprodajom svoje imovine (zemljišta), zatim prodajom akcija u Podgoričkoj banci, kao i prodajom svog biznisa na teritoriji Srbije, koji je nekada činio 30% ukupne realizacije Plantaža, kazala je danas Valerija Saveljić, kandidatkinja za poslanicu platforme „Crno na bijelo“.\nValerija Saveljić, građanska platforma “Crno na bijelo”\nSaveljić vjeruje da će se nakon izbora „Plantaže“ depolitizovati i da će aktuelni nesposobni upravljački kadar postati prošlost.\n„Mi ćemo vrlo brzo dokazati i sadašnjem odboru direktora i cjelokupnoj crnogorskoj javnosti, kako se uspješno vode Plantaže, jer to znamo i umijemo jer ćemo prvenstveno raditi u interesu „Plantaža“ a ne kako to radi sadašnje rukovodstvo u privatnom interesu“, kazala je Saveljić.\nOna je postavila nekoliko pitanja aktuelnom rukovodstvu „Plantaža“:\n· Ako ste tako znaveni u vinogradarsko-vinskom biznisu, zašto prihode i profit niste ostvarivali od prodaje vrhunskih vina, gdje bi mogli imati najveći profit po proizvodu?\n· Zašto tako znaveni u biznisu imate preko 25 miliona eura kratkoročnih obaveza, i zašto niste u mogućnosti da izmirujete svoje obaveze u roku?\n· Zašto ste ponovo na crnoj listi poreskih dužnika?\n· Zašto ulažete u marketing, a gubite tržišta?\n· Zašto ste radnicima smanjili 30% plate, a po bilansima troškovi zarada su samo 10% manji?\nSaveljić ističe i da uprava „Plantaža“ podobnim ne smanjuje, već kroz razne stimulacije nadoknađuje zaradu, i dalje nastavlja sa zapošljavanjem, uprkos tome što ni stolica nema u kompaniji za novozaposlene.\nOna kaže da uprava „Plantaža“ nikoga više ne može ubjediti u njihove „dobre“ namjere, za očuvanje Plantaža jer cifre sve govore i ukazuje da će aktuelno rukovodstvo ove državne kompanije ostati upamćeno kao ono koje je pokušalo da uništi najljepši crnogorski brend.\n„Plantaže su se jednom digle iz pepela i dostigle poziciju najboljeg regionalnog proizvođača u proizvodnji i realizaciji vina vrhunskog kvaliteta, a mi vam obećavamo da ćemo to ponovo uraditi, dok ćete vi odgovarati pred crnogorskim institucijama za sva zlodjela nanešena Plantažama, od propalog biznisa sa briketarom, preko prodaje 100% alkohola za bijednih 2,4€ po litru, do raznoraznih otpisa potraživanja i izgubljenih milionskih sudskih sporova“, kaže na kraju Saveljić.\nTags: crno na bijelo depolitizacija featured građanska platforma IZBORI PLANTAŽE 13 JUL Valerija Saveljić URA\nPrevious Entry Radunović povodom hapšenja administratora mim stranice: Crnogorski Kim Džong Un trenutno u epizodi “Uhapsiti satiru”\nNext Entry Preminula Isidora Bjelica


Izvor: AutoBlog, 29.Jun.2020, 23:19\nSamo nekoliko dana nakon promocije nove Opel Mokke, najavljuje se da bi na istoj platformi 2022. mogao nastati još jedan kompaktni električni SUV. To je budući model Alfa Romea koji bi, doduše, trebalo da bude ponuđen i u klasičnim verzijama - s motorima s unutrašnjim sagorevanjem - što uostalom omogućava Mokkina platforma CMP. Sve zavisi od obima povezivanja koncerna PSA (Peugeot-Citroen-Opel) i FCA (Fiat-Chrysler), ali Mike Manley, šef koncerna FCA, objavio je da će budući Alfin mali...\nIzvor: AutoBlog, 23.Jun.2020, 19:57\nNovi promo video: Novi Citroen C4 i e-C4\nU nastavku i PR saopštenje uvoznika Citroena za Srbiju: U 2020. godini, Citroën nastavlja svoju električnu ofanzivu u segmentu limuzina otkrivajući prve slike Novog 100% ëlektričnog C4 i Novog C4. Potpuno redizajnirana limuzina nove generacije koja preuzima standarde segmenta kompaktnih limuzina i i kompletni Citroënov identitet kroz: . Mogućnost izbora pogonskog sklopa: 2020....\nIzvor: SrbijaDanas.com, 22.Jun.2020, 22:22\nUŽAS U RAKOVICI: Automobilom UDARIO PEŠAKA! Mladiću (29) se lekari bore za život\nOčevici kažu da je automobil marke "citroen" obilazio autobus i tada udario nesrećnog pešaka.. U Rakovici se večeras dogodila strašna saobraćajna nesreća. Automobil je u Oplenačkoj ulici udario pešaka, koji je teško povređen i lekari mu se bore za...\nIzvor: AutoBlog, 16.Jun.2020, 15:54\nNovi Citroen C4 i električni e-C4 na prvim slikama\nCitroen je pre nekoliko godina iz svoje game izbacio konzervativno dizajnirani hatchback C4 pa je kupcima kao alternativu nudio restilizovani C4 Cactus. Ipak, Francuzi će uskoro ojačati svoju poziciju u C segmentu, i to novom generacijom modela C4. To su još ranije potvrdili i iz samog Citroena, uz nagoveštaj da će kompanija ovde zauzeti ekstremniji pristup. Kako bilo, pred nama su sada prve slike novog C4, a pažnju pre svega privlači njegova električna verzija nazvana e-C4 koja će zvaničnu...\nIzvor: AutoBlog, 16.Jun.2020\nNovi Citroen C4 i elekrtrični e-C4 na prvim slikama\nCitroen je pre nekoliko godina iz svoje game izbacio konzervativno dizajnirani hatchback C4 pa je kupcima kao alternativu nudio restilizovani C4 Cactus. Ipak, Francuzi će uskoro ojačati svoju poziciju u C segmentu, i to novom generacijom modela C4. To su još ranije potvrdili i iz samog Citroena, uz nagoveštaj da će kompanija ovde zauzeti ekstremniji pristup. Kako bilo, pred nama su sada prve slike novog C4, koji će zvaničnu premijeru imati 30. juna, a pažnju pre svega privlači njegova...\nSava N. star 40 godina poginuo je u saobraćajnoj nesreći kod Vršca. On je jutros oko 1 sat na Beogradskom putu vozio automobil marke "citroen", kada je sletelo sa kolovoza i prevrnuo se.


Tuži se na Inzka, Tihića...: Dodik uputio pismo ambasadorima PIC-a\nPredsjednik Republike Srpske Milorad Dodik uputio je pismo ambasadorima država članica Evropske unije i Vijeća za implementaciju mira u BiH u kojem je izraženo protivljeno odlukama visokog predstavnika koje se tiču državne imovine.\nU pismu na nekoliko stranica Dodik navodi kako očekuje da amabasadori prenesu svojim vladama stavove kojim se Republika Srpska zalaže za poštovanje vladavine prava, "što jedino može obezbijediti opstanak i stabilnost Bosne i Hercegovine, kao države nastale po međunarodnom pravu".\nEntitetski predsjednik je obrazlagao i stavove po kojim je "imovina koja je pod privremenom zabranom raspolaganja u vlasništvu entiteta, a samo dio te imovine, u obimu potrebnom za funkcioniranje državnih institucija, može biti prenesen na korištenje BiH".\nPonovljena je i tvrdnja da se po prestanku potrebe za korištenjem te imovine od institucija Bosne i Hercegovine te nekretnine vraćaju u posjed entitetima kao vlasnicima na čijoj teritoriji se one nalaze.\n"Svako drugo zakonsko rješenje je u suprotnosti sa principima ustanovljenim Dejtonskim mirovnim sporazumom i Ustavom BiH, po kojima je RS-u, kao entitetu, pripalo 49 posto državne teritorije BiH, a 51 posto Federaciji BiH. To znači da bi svaki prenos vlasništva na bilo kojoj nekretnini koja se nalazi na teritoriji RS-a značio direktno umanjenje teritorije RS-a u obimu od 49 posto koliko je garantovano Dejtonskim sporazumom, ali istovremeno i kršenje ustavnog prava da sve ono što nije izričito Aneksom 4 dato kao pravo institucijama BiH pripada entitetima", naveo je između ostalog entitetski predsjednik u pismu PIC-u, koje je objavljeno na zvaničnoj internetskoj stranici predsjednika RS-a.\nIzmeđu ostalog, navodi i kako očekuje da Ustavni sud BiH odbaci kao neosnovan zahtjev Sulejmana Tihića kojim se osporava Zakon o statusu državne imovine koja se nalazi na teritoriji RS i koja je pod zabranom raspolaganja


U okviru Kontinuirane medicinske edukacije predavanje na temu: Hronični sekretorni otitis kod dece | GEM info\nU okviru Kontinuirane medicinske edukacije predavanje na temu: Hronični sekretorni otitis kod dece\n25. februara 2019. Redakcija 0 Comments\nU okviru Kontinuirane medicinske edukacije podružnica Udruženja medicinskih sestara i tehničara primarne zdravstvene zaštite organizovala je prvo predavanje ove godine u biblioteci ‘’Dimitrije Tucović’’ Lazarevac. Tema predavanja bila je vezana za najnovije metode lečenja hroničnog sekretornog otitisa kod dece, a predavač je doktor Branko Đurđević iz Doma zdravlja ”Rakovica”.\nNovi ciklus predavanja u okviru kontinuirane medicinske edukacije koji već gotovo pet godine organizuje podružnica Udruženja medicinskih sestara i tehničara primarne zdravstvene zaštite počeo je okupljanjem članova udruženja ali i zainteresovane javnosti. Predavanjem je obuhvaćena tema vezana za oblast pedijatrije i najčešće oboljenje sa kojim se mališani susreću u ranom uzrastu hronični sekretorni otitis.\nBranko Đurđević, DZ Rakovica\nTokom predavanja bilo je reči o najnovijim načinima lečenja hronične sekretorne upale uha, metodama koje su se pokazale najefikasnije. S obzirom na učestalost ovog oboljenja doktor Branko Đurđević je ukazao i na prve simptome koje treba da uoče roditelji ili na koje treba da obrate pažnju pedijatri.\nSuzana Stoisavljević, predsednica Podružnice Udruženja medicinskih sestara i tehničara primarne zdravstvene zaštite\nSekretorni otitis je uobičajena posledica akutne upale uva kod dece (često identifikovana na rutinskom pregledu uha) i može trajati nedeljama i mesecima. Ukoliko se ne leči može dovesti do oštećenja sluha a kod male dece koja nisu naučila da govore i do posledičnih smetnji u govoru. Predavanje na ovu temu koje donosi inovacije u njegovom lečenju deo je Kontinuirane medicinske edukacije i programa koji je akreditovan za zdravstvene radnike svih profila.\nŠeruj post "U okviru Kontinuirane medicinske edukacije predavanje na temu: Hronični sekretorni otitis kod dece"\n← KK Kolubara La 2003 pobedila ekipu Zemun Fitofarmacija rezultatom 83:78\nGostovanje Srpskog pozorišta iz Mađarske sa muzičkom predstavom “AVALA EXPRESS”, u ponedeljak, 4. marta u 20 časova →


Kosovski analitičar: Zajednica srpskih opština je institucionalna obaveza Kosova - Bujanovačke\nPočetna KOSOVO Kosovski analitičar: Zajednica srpskih opština je institucionalna obaveza Kosova\nKosovski analitičar: Zajednica srpskih opština je institucionalna obaveza Kosova\nBujanovačke28. sep 2021.KOSOVO, NASLOVNA, POLITIKA0\nBujanovac, 28. septembar 2021. Kosovo ne može da uvodi reciprocitet prema Srbiji, a da ne osniva Zajednicu srpskih opština (ZSO) dogovorenu po Briselskom sporazumu, kaže kosovski politički analitičar Beljulj Bećaj.\nOn naglašava da je sloboda kretanja jedino racionalno rešenje za novonastalu situaciju na severu Kosova, gde Srbi već osmi dan blokiraju dva prelaza, Jarinje i Brnjak i dodaje da Priština i Beograd ne bi trebalo da se opterećuju tehničkim pitanjima.\n–To je jedna notorna glupost obe strane i mislim da bi bilo korektno da se pitanje tablica skine sa dnevnog reda, a istovremeno da se ovaj potez od strane gospodina Kurtija shvati ozbiljno, odnosno da se složeno pitanje implementacije Zajednice srpskih opština (ZSO) shvati ozbiljno, jer je to institucionalna obaveza Kosova – kaže Bećaj za Kosovo Onlajn.\nPo njegovim rečima, Kosovo i Srbija prethodnih dana nepotrebno demonstriraju silu, kako bi postigli određene ciljeve.\n-To je jedna teatralna dramatizacija situacije, mislim da je to bilo nepotrebno i suvišno, naši odnosi nisu normalni, ali desetak godina tobože stremimo da dođemo da nekakve normalizacije, a doživljavamo scene koje liče na ratnohuškačke – kaže Bećaj i napominje da nema opravdanja ni za jednu, ni za drugu stranu, da putem sile ili demonstracije sile postigne željeni cilj.\n-Dokle god budu bili na sceni uzročnici zadnjeg konflikta, bili oni direktni ili indirektni, teško je doći do normalizacije odnosa između nas – navodi Bećaj.\nPosetu premijera Albanije Edija Rame Prištini, u trenutku kada su tenzije između Kosova i Srbije povećane, Bećaj tumači kao korak ka uspostavljanju boljih odnosa sa kosovskim premijerom Albinom Kurtijem, imajući u vidu da Kosovo ne želi da pristupi regionalnoj inicijativi „Otvoreni Balkan“.\nBećaj smatra i da „korektni odnosi Rame i Vučića“ mogu da doprinesu smirivanju tenzija između Prištine i Beograda.\n-Njegove izjave su u funkciji smirivanja situacije, ukoliko bude nekih pozitivnih promena narednih dana, onda možemo da kažemo da je njegov dolazak na Kosovo jeste rehabilitacija njegovih odnosa sa Kurtijem, a istovremeno i pokušaj da se situacija na severu smiri – zaključuje Bećaj.\nTAGbeljulj bećaj beograd prišttina reciprocitet zso\nPrevious PostDevet smrtnih slučajeva u kovid bolnicama u Vranju Next PostU Bujanovcu 16 kovid pozitivnih za dan


Srbija: Devizne rezerve 9,85 milijardi evra u januaru | Kamatica\nPočetna > vest > Srbija: Devizne rezerve 9,85 milijardi evra u januaru\nSrbija: Devizne rezerve 9,85 milijardi evra u januaru\nTekst objavljen: 18.02.2017 14:27\nDevizne rezerve Narodne banke Srbije iznosile su na kraju januara 9,85 milijardi evra, i manje su za 350,3 miliona evra manje nego u decembru.\tKako je saopšteno iz NBS, pad deviznih rezervu u januaru je najvećim delom posledica sezonskog efekta i povezan sa njihovim povećanjem u decembru 2016. godine za 386,7 miliona evra.\nJanuarski iznos deviznih rezervi obezbeđuje pokrivenost novčane mase M1 od visokih 211 odsto i šest meseci uvoza robe i usluga.\nNeto devizne rezerve (ukupne rezerve umanjene za devizna sredstva banaka po osnovu obavezne rezerve i drugim osnovima) na kraju januara su iznosile 8,12 milijardi evra, što je manje za 242 miliona evra u odnosu na kraj decembra.\nU decembru 2016. neto devizne rezerve su bile povećane za 231 milion evra.\nVeći odlivi iz deviznih rezervi u januaru, u ukuipnom iznosu od 375,4 miliona evra, bili su po osnovu neto odliva sa računa devizne obavezne rezerve banaka, većeg dospeća od prodaje deviznih hartija od vrednosti Srbije, znatno većeg iznosa otplate od korišćenja kredita, kao i neto intervencija NBS na međubankarskom deviznom tržištu kojima su uspešno ublažene prekomerne kratkoročne oscilacije kursa dinara.\nPo osnovu upravljanja deviznim rezervama i po drugim osnovima u januaru je ostvaren devizni priliv od 59 miliona evra, iako na međunarodnom finansijskom tržištu i dalje preovlađuju izrazito nepovoljni uslovi za ulaganje deviznih sredstava, navodi se u saopštenju.\nTime je takođe umanjen negativan efekat na devizne rezerve po osnovu sezonski povećane tražnje za devizama u toku januara.\nObim realizovane trgovine devizama na međubankarskom deviznom tržištu u januaru iznosio je 372,9 miliona evra i bio je za 249,3 miliona manji nego u prethodnom mesecu.\nU januaru je zabeležena nominalna deprecijacija dinara u odnosu na evro od 0,4 odsto, a NBS je u tom mesecu intervenisala na međubankarskom deviznom tržištu prodajom 225 miliona evra u cilju ublažavanja preteranih dnevnih oscilacija kursa, piše u saopštenju.\nm1 devizne rezerve Narodna banka Srbije


Janjić: Izbori na Kosovu pokazali da Beograd može da izvede podelu – FER\n„Srbija i Srpska lista ne kriju da se ovim nije rešavalo ko će biti gradonačelnik, nego da se pokaže da postoji uticaj i jedinstvo Beograda sa vodećim srpskim faktorima na severu Kosova“, kaže direktor Foruma za etničke odnose i dodaje da se za sada ne zna u kom će se pravcu situacija kretati – ka dijalogu ili novom odmeravanju snaga.\n„Ovi izbori imaju pozitivan efekat da je došlo do izbora, da postoji nekakva vladavina prava, nema velikih prekršaja. A sa druge strane vidimo veliku mobilizaciju Srba. U međunarodnoj zajednici postoji samo jedno pitanje – ne sprema li se ovim potezom podela Kosova. Postoje dve opcije rešenja pitanja Kosova – nastavka dijaloga ili podela. Ovim izborima pokazano je da Beograd to može da izvede“, ističe Janjić i dodaje da bi uspostavljanje faktičke kontrole Beograda nad severom Kosova bio kraj Briselskog sporazuma.\n„Ako bi Srbi do kraja napustili institucije, Srbija bi bila označena kao da ne poštuje Briselski sporazum. To je taj limit, suženi prostor koji i Srbi i Srbija imaju“, objašnjava Janjić.\n„Mada odavno jeste bio momenat da se priprema javnost“, napominje gost Novog dana.\n„Maksimum koji može da se uradi je podela na severu. Srbija onda ispada iz priče o EU i NATO i slede sankcije“, objašnjava Janjić.\nUpitan o njegovom vlastitom stavu o Kosovu, Janjić kaže da je u Srbiji najpametnije raditi kao Vučić, „ništa ne raditi i manipulisati ljudima“. Ipak, smatra da se treba vratiti u rikverc, to jest na pozicije iz 2017. godine i ići ka normalizaciji odnosa sa priznavnajem činjenice da Republika Kosovo postoji, ali ne priznavnajem Republike Kosova.\n„Niko ne pokazuje da je bio u Berlinu i da je čuo šta trebada uradi do Pariza“, kaže Janjić i dodaje da se do samita u Parizu ništa neće desiti jer dok se severu Kosova budu konstituisali kabineti gradonačelnika, kosovski Albanci će izmišljati nove rezolucije.\n„Stvara se politička mobilizacija Albanaca radi odbrane svetog lika OVK. Umesto da spreme javnost da je to cena koju moraju da plate da bi napredovali, oni sebi prave prepreku, obećavaju nešto što se ne može desiti, a sa druge strane jača Samoopredeljenje i gura međunarodnu zajednicu ka ovoj partiji“, ističe Janjić.


Protest u Novom Sadu: Podrška 'Maršu za nauku'\nBeta 22. aprila 2017. 19:30\nOko hiljadu Novosadjana okupilo se večeras u 18 sati ponovo na Trgu Republike u centru grada na 14. protestu „Protiv diktature“, nakon višednevne pauze zbog loših vremenskih prilika.\nUčesnici protesta nose transparetne „Samo straha treba da se bojimo“ i „Ne budi kukavica i preziri kukavice“, kao i „Mali Alek pokljonio Trepču svojima“.\nOvim povodom deljeni su i flajeri koji najavljuju da je „I prosveta protiv diktature“, a podseća se da su do sada proteste podržali „Nezavisni sindikat prosvetnih radnika Vojvodine, Unija sindikata prosvetnih radnika Srbije i Forum beogradskih osnovnih škola“.\nPredstavnik Studentskog pokreta Novi Sad Miran Pogačar na samom početku protesta poslao je poruku podrške i za današnji „Marš za nauku“, i dodao da se marš održava u oko 40 zemalja, te da je važno što će se pridužiti i protestu Protiv diktature zbog toga što bez obrazovanja i nauke nema prosperiteta u društvu.\n„Poruka marša je da pametniji ne popušta, i zato mi nećemo popustiti, već ćemo se boriti danas, sutra i svaki drugi dan“, rekao je Pogačar.\nOn je kazao da je činjenica da su sindikati prosvete podržali proteste „pokazatelj da sindikati polako počinju da se pridružuju borbi“, ali da bi trebalo to da čine što više i masovnije, i da je „ovo tek početak“.\n„Neki ljudi se boje, ali ne bi trebalo, jer jednom kada zajedno izadju u javnost i kada ih ona podrži, više niko neće smeti da ih ponižava i zastrašuje“, dodao je Pogačar.\nUčesnicima protesta i šetnje deljeni su primerci dnevnih novina Danas, a vidjene su zastave Srbije, Studentskog pokreta Novi Sad, kao i crvene zastave.\nKolona prolazi kroz sam centar grada uzvikujući „Padni mi na grudi, Nebojša“, „Dole vlast“…


Zenica: Brza administracija, veća mogućnost realizacije investicija - Akta.ba\nZenica: Brza administracija, veća mogućnost realizacije investicija\n26.10.2009. 15:19 / Izvor: eKapija.ba\nPrigodom otvorenja Messerove fabrike za razlaganje zraka u Zenici vrijedne 20 miliona eura, inače prve ovoga tipa u Bosni i Hercegovini, sa vodećim ljudima ove kompanije te sa načelnikom Općine Zenica imali smo priliku razgovarati o zeničkoj i bosanskohercegovačkoj regiji kao pogodnom i za investitore interesantnom tlu.\nNestabilna politička situacija u zemlji, globalna ekonomska i finansijska kriza i logika neophodne štednje u preduzećima faktori su koji su mnoge investitore potakli na razmišljanje, a isto tako, mnogi su iz istih razloga odustali od investiranja. Međutim, sve ovo nije spriječilo Messer, kompaniju koja je u BiH prisutna od 1997. godine, da još jednom ujedini svoju modernu tehnologiju i infrastrukturu sa domaćom pameti i ljudskim resursima.\n(Husejin Smajlović, načelnik Općine Zenica)\nNačelnik Općine Zenica, Husejin Smajlović, kaže da loša politička situacija u zemlji i priča koja se šalje sa `vrha` njima umnogome otežava posao ali da investitori koji ipak odluče doći u Zenicu često budu iznenađeni realnim stanjem.\n"Nas raduje da je Zenica prepoznata od strane ozbiljnih investitora i da mnogi ozbiljni investitori svoje ideje pokušavaju realizirati u Zenici. Također mi je zadovoljstvo što imamo vrlo brzu i efikasnu administraciju i u roku od pola sata svakom investitoru možemo reći pod kakvim uvjetima, uz koje procedure i u kojim rokovima može realizirati svoje investicije", kazao je Smajlović za portal eKapija.ba.\nSvako otvaranje novih radnih mjesta je veoma značajano ali, kako ističe, za njega ovo nije samo fabrika, već nešto puno više.\n"Ovo je dio jedne velike grupacije i rijetki gradovi u Evropi se mogu pohvaliti činjenicom da je imaju. Ovo je prva fabrika ove vrste u BiH i ona je izvozno orijentirana. Ono što je u sportu atletika, to je ova fabrika u smislu industrijskog razvoja. Također me raduje činjenica da je ovo nastavak promjene načina privređivanja u Zenici, odnosno prelazak sa velikih sistema na male. Ovo je nastavak onoga što smo započeli sa dovođenjem CIMOS-a, RM-LH-a, Inkubacionog centra savremenih tehnologija i drugih proizvodnih kapaciteta u Zenici. Nadam se da će ovo dovesti nove investitore i da će se oni koji se još uvijek omišljaju da li da investiraju ovdje, ipak odlučiti na taj korak", poručio je Smajlović.\nZa kompaniju Messer tržište Bosne i Hercegovine je izuzetno značajno zbog očevidnih predispozicija koje Bosna i Hercegovina ima u pogledu razvoja industrijskih kapaciteta. Ovdje nemaju samo mogućnost da učestvuju u porastu tržišta nego također da izvoze i u susjedne zemlje.\nErnst Bode, generalni direktor Messer Tehnogasa AD Beograd kaže da se politika investiranja pokazala ispravnom, pogotovo u Zenici, gradu koji im bezuvjetno pruža podršku.\n"Mi razmišljamo dugoročno i naše poslovanje je jako dugoročno, jako intenzivno po pitanju kapitala i generalno, mi imamo jednu tradiciju da razmišljamo pozitivno i da budemo optimisti. Zato vjerujemo u investicije u BiH, jednako kao i u investicije u Srbiji i Hrvatskoj. Vjerujemo da će to biti jako uspješno, da će nas to usrećiti, i da će dati doprinos daljem razvoju ove zemlje. Dodatan efekat ove investicije je to što više ne izvozimo samo čelik i željezo preko Mittala, već je Bosna i Hercegovina od jednog neto uvoznika gasa postala neto izvoznik", kazao je Bode za eKapija.ba te poručio da će i dalje nastaviti strategiju investiranja u proširenje naših proizvodnih kapaciteta, kako bi svoje klijente snabdijevali sigurno i nezavisno.\n(Ernst Bode, direktor Messer Tehnogas AD Beograd)\nU skladu sa tom strategijom, Messer je ove godine plasirao oko 200 miliona eura, što je otprilike četvrtina ukupnog prometa, u izgradnju novih postrojenja u Evropi i Aziji, a jedna desetina takvog ulaganja stigla je ovdje u Bosnu i Hercegovinu.\nfabrika za razlaganje zraka\nOsigurana nabavka dovoljnih količina kisika za zdravstevene ustanove


SSP: "Valjevo prepušteno na milost i nemilost ljudima iz vrha interesne grupacije zvana Srpska napredna stranka" - Valjevo\nSSP: “Valjevo prepušteno na milost i nemilost ljudima iz vrha interesne grupacije zvana Srpska napredna stranka”\nPosted by: REDAKCIJA VALJEVSKA POSLA in Valjevo 25. May 2021.\tComments Off on SSP: “Valjevo prepušteno na milost i nemilost ljudima iz vrha interesne grupacije zvana Srpska napredna stranka”\nGradski odbor Stranke slobode i pravde u Valjevu oglasio se saopštenjem za javnost povodom nedavne sednice Skupštine grada, na kojoj je šef odborničke grupe SNS-a saopštio građanima Valjeva nove “dobre vesti” i izvestio o sastanku gradonačelnika sa predsednikom Srbije Aleksandrom Vučićem povodom dolaska novog nemačkog investitora. GrO SSP Valjevo u saopštenju, izmeđuostalog, postavlja niz pitanja vezanih za taj sastanak u Predsedništvu Srbije. Informaciju ua javnost valjevskog SSP-a prenosimo u celosti.\n“Svi znamo da živimo u gradu anonimnih investitora, sa kojima vlast u Beogradu pravi nekakve misteriozne poslovne aranžmane daleko od očiju javnosti. Pri tome, gradska vlast u svemu tome učestvuje samo kao izvršilac tuđih naloga, pokušavajući da skupi još neki jeftini politički poen obećavajući nova radna mesta, čiji broj raste iz dana u dan kao na licitaciji. Pre nekoliko dana, na sednici gradskog parlamenta, šef odborničke grupe vladajuće stranke saopštio je građanima Valjeva nove “dobre vesti”. Prema njegovim rečima, baš u vreme zasedanja Skupštine grada, gradonačelnik se nalazio u zgradi Predsedništva Srbije, na sastanku sa predsednikom Republike i novim investitorom iz Nemačke. Nedugo zatim oglasio se i gradonačelnik koji je, dajući izjavu za medije, naveo da “informacije sa sastanka još uvek nisu za javnost a kada budu bile blagovremeno će ih objaviti”. I to bi bilo sve u ovoj epizodi njihovog novog performansa…\n– Kome je anonimni nemački investitor poslao to famozno pismo o namerama – Vladi Republike Srbije ili Gradu Valjevu? Ili ga je možda poslao lično predsedniku Srbije, sve je moguće u vilajetu zvanom Srbija?\n– Zašto je taj tajanstveni sastanak održan u zgradi predsedništva i u kom svojstvu je na sastanku bio prisutan predsednik države, koji po Ustavu nema bilo kakve ingrencije u vezi poslovnih aranžamana sa stranim investitorima? Da li se mu se to ponovo ukazao neki ''brat'', ovaj put nemački, a ne kineski, ili arapski, kome će velikodušno deliti imovinu građana Srbije kao da je njegova dedovina?\n– Da li je na sastanku u zgradi predsedništva bio prisutan neko iz resornih ministarstava Vlade Republike Srbije ili je interese građana Valjeva i Srbije na tom sastanku zastupao samo navedeni dvojac?\n-Da li je na tom sastanku bio prisutan još neko ispred Grada Valjeva osim gradonačelnika? Realno gledajući, gradonačelnik Valjeva nema ni znanja ni radnog iskustva u oblasti poslovanja u privredi a o investicionim ulaganjima da i ne govorimo. To je lako proverljiva činjenica koja se može utvrditi uvidom u njegovu radnu biografiju javno dostupnu na sajtu Grada Valjeva. Svakome je poznato da pregovore sa stranim investitorima vode timovi sačinjeni od stručnih ljudi ( ekonomista, pravnika i menadžera iz raznih oblasti ) a ne pojedinci. Ili gradska vlast smatra da je i samo pominjanje imena njihovog “sveznajućeg” vođe dovoljan garant građanima da je na pomolu novi “posao veka” u našem gradu?\n– Kako je moguće da bilo šta u pogledu rada gradonačelnika bude tajno i sakriveno od javnosti? U čije ime on to razgovara sa stranim investitorom i kakva je sadržina tih razgovora? Kome on to polaže račune ako ne građanima Valjeva? Najgore od svega je to što gradski čelnici neće znati sadržinu dogovora sa stranim investitorom ni kada isti bude postignut. Njih niko ništa neće ni pitati, a ukoliko se i usude da prozbore koju reč sleduje im par disciplinskih ćuški, zar ne!?\nOčigledno je da je naš grad prepušten na milost i nemilost ljudima iz vrha interesne grupacije zvana Srpska napredna stranka, koji jedva i znaju gde se on nalazi, a gradska vlast je tu samo da nam prenosi “dobre vesti”. Da podsetimo, javnost i dalje ne zna detalje dogovora sa stranim investitorom čije je ime objavljeno, a koga će građani Valjeva i Srbije obilato “častiti” iz svojih džepova, a već nam se sprema njihov novi poslovni aranžman, koji će nas, po svemu sudeći, koštati nekoliko puta više od prethodnog!”, navodi se u saopštenju GrO SSP Valjevo.\nGrO SSP Valjevo Investitor Politika SNS SSP Stranka slobode i pravde Valjevo\t2021-05-25\nTagged with: GrO SSP Valjevo Investitor Politika SNS SSP Stranka slobode i pravde Valjevo\nPrevious: Uskoro seča bolesnih stabala i pošumljavanje parka Pećina\nNext: “EKOlubarska bitka” poziva valjevsko rukovodstvo da iznese stav o namerama “Euro Lithiuma”


Završen peti ciklus projekta Učim+Znam=Vredim: Đaci na bilbordima širom Vojvodine\nProjekat Učim+Znam=Vredim, u petoj godini realizacije\npromovisao je 371 uspešnog i talentovanog osnovca i srednjoškolaca na bilbordima u sedam lokalnih samouprava u Vojvodini.\nPotpredsednik Pokrajinske vlade Đorđe Milićević je kazao da nasmejana lica mladih, talentovanih ljudi na bilbordima širom Vojvodine pokazuju da je reč o onima koji su izabrali put znanja, koji jeste težak, pun rada, učenja i odricanja, ali put koji je jedini ispravan.\n„Zato put kojim uspešno koračate, svojim radom, talentom i marljivošću, treba da bude primer vašim vršnjacima, ali i celom društvu“, istakao je Milićević.\nOn je kazao da zahvalnost za uspehe ovih mladih ljudi zaslužuju i njihovi profesori, koji su im svojim znanjem i posvećenošću pomogli da istraju na putu znanja koji su odabrali, kao i roditelji koji su ih vaspitali na pravi način i usmerili na pravi put.\n„Zemlja koja računa na svoju budućnost, a Srbija to jeste, računa na vas“, poručio je potpredsednik Milićević i dodao da će Pokrajinska vlada nastaviti da podržava akcije koje grade i promovišu prave vrednosti u društvu, a ova deca to sigurno jesu.\nUčenike, njihove roditelje i mentore, pozdravili su i predsednik Udruženja za promociju društvene odgovornosti i pokretač projekta „Učim+Znam=Vredim“ Aleksandar Savanović i koordinatora OPENS 2019 Vukašin Grozdanović.\nAleksandar Savanović je kazao da danas pred nama stoje oni najsjajniji, i mladima poručio da i nadalje sijaju svojim znanjem, talentom i željom za daljim usavršavanjem.\nap vojvodina bački petrovac beočin Novi Sad obrazovanje srbobran sremski karlovci temerin žabalj


S ciljem upoznavanja budžetskih korisnika sa Izvještajem o izvršenju budžeta za 2011.godinu te informacijom o odobrenim operativnim planovima budžetskih korisnika za mjesec maj 2011.godine, Ministarstvo za finansije BPK-a Goražde organizovalo je danas sastanak sa predstavnicima budžetskih korisnika. Pored organizatora, sastanku su prisustvovali i ministri u Vladi BPK-a, na čelu sa premijerom Emirom Fraštom.\nObraćajući se predstavnicima budžetskih korisnika, premijer BPK-a Emir Frašto još jednom je podsjetio na važnost racionalnog trošenja finansijskih sredstava iz budžeta i pohvalio saradnju sa Koordinacijom sindikata. On je upoznao prisutne sa aktivnostima na izmjenama i dopunama Zakona o plaćama i naknadama u organima vlasti u Federaciji BiH koji je u proceduri na federalnom nivou i zatražio od njih još malo strpljenja i podrške za donošenje i početak implementacije kantonalnog zakona, koji se može očekivati u mjesecu junu 2011. godine.\nMinistar za finansije BPK-a Muhidin Pleh zamolio je budžetske korisnike da se prilikom planiranja operativnih planova pridržavaju instrukcija koje je donijelo Ministarstvo za finansije te da ne stvaraju obaveze za koje nemaju odobrena finansijska sredstva.\nFinansijska sredstva odobrena budžetskim korisnicima u periodu 01.01.- 31.05.2011.godine u iznosu su od 16.425.753 KM, a finansijski planovi za mjesec juni, kako je istaknuo ministar Pleh, biće odobreni na osnovu procjene mogućnosti Ministarstva za finansije i priliva sredstava u budžet Bosansko-podrinjskog kantona Goražde.


16.11.2018. u 15:12 Broj citanja: 1147\n- Danas smo zvanično otvorili ovih rekonstruisanih i saniranih 2 kilometra, za što smo, kao Direkcija, investirali nešto više od pola miliona KM. Istovremeno na ovom putnom pravcu, nešto dalje prema Lovačkom domu, u toku su radovi na izgradnji novih 1,5 km moderne saobraćajnice na ovom putnom pravcu. Za tih novih, 1,5 km smo iz kreditnih sredstava izdvojili oko 1,4 miliona KM, tako da možemo reći da je grad Tuzla ove godine povukao negdje oko 2,5 miliona KM od Direkcije regionalnih cesta, rekao je direktor Direkcije Agan Delibajrić.\n- Ovim projektima kvalitetnom putnom infrastrukturom nastojimo kvalitetnom, modernom saobraćajnicom direktno povezati Tuzlu i Čelić. Uz izgradnju novih kilometara moderne saobraćajnice, istovremeno, evo kako vidite, radimo i na održavanju i sanaciji puta koji je oštećen tokom godina korištenja. Ova dionica i ovaj putni pravac imaju veliki značaj, posebno u narednom periodu, kada će, zbog najavljenih radova na sanaciji Tunela u Ormanici, ovaj putni pravac biti najbrža konekcija Tuzle sa Brčkim, Orašjem i dalje izlaskom u Europsku uniju, rekao je ovom prilikom ministar trgovine, turizma i saobraćaja Mirsad Gluhić.


Bečejski mozaik 04 decembar 2021\nU toku kontinuiranog prelaska pešačkih prelaza u nekoliko navrata se dogodilo da su vozači automobila i taksija želeli da prođu svojevrsnu pokretnu blokadu , ali je jednočasovni protest ipak okončan bez incidenata.\nU toku protesta građana primećena su dva policijska automobila i policajci u civilu. Uniformisanih policajaca nije bilo.\nInače, protest je najavljen na društvenim mrežama.\nO tome zašto protestuju, građanke i građani Bečeja su rekli da su izašli na ulice „da bismo udisali čist vazduh, da bismo pili čistu vodu, da bismo živeli barem malo onako kako zaslužujemoׅ“.\n„Ako su nam već institucije propale, sve živo nam je propalo, sad će nam i zemlju i prirodu da nam prodaju – a to nećemo dozvoliti sigurno“.\n„Vrlo sam prijatno iznenađen i drago mi je što su se Bečejci odazvali pozivu koji je narod Srbije uputio svima, da je vreme da se stane na put javašluku i bezakonju, jer, kako je krenulo, demokratija i vladavina prava su daleko od nas, tako da smatram da je ovo jedan važan korak ka očuvanju zdravlja pre svega, vode, čistog vazduha i života. Ovo je bio spontani skup, dok smo se skupljali pao je dogovor, ljudi su izrazili svoje želje šta bi želeli da se radi. Drago mi je da su se ljudi ovde sami okupili, nema neke organizacije, ovo su čisti građani opštine Bečej koji su izrazili svoj revolt i bunt zbog onoga što se sprema da se donese u Beogradu, a to su sporni zakoni i taj referendum“.\n„Ovde sam jer sam protiv tih zakona koje hoće da uvedu i smatram kao građanin da to nije u redu, da to nije urađeno kako treba, tako da sam došao zajedno sa ćerkom da dam moj mali doprinos. Drago mi je da u jednom malom mestu koje obožavam, u kome sam rođen i koji volim, ima ovoliko građana koji ipak malo razmišljaju i o našim potomcima i o našoj budućnosti, a ne prihvataju slepo sve što im se servira preko medija i tako dalje“.\nzakoni o eksproprijaciji i referendumu\nViše iz ove kategorije « Ekstremno siromaštvo: O deci koja nemaju šta da jedu\tU centralnoj zgradi Doma zdravlja: Uvedena automatska telefonska centrala »


Svijetu prijeti nestašica čokolade – Haber.ba\nEksperti predviđaju da će svijet ostati bez čokolade u narednih 40 godina.\nČokolada - Chocochocolate.blog.hr\nRazlog tome bi bio taj što se biljka kakaovac bori da opstane u sve toplijim vremenskim uslovima.\nKakaovac može da raste samo 20 stepeni sjeverno i južno od Ekvatora i da bi biljka opstala potrebni su posebni uslovi u smislu vlage i dovoljno kiše…\nMeđutim, kako je saopštila američka Uprava za okeane i atmosferu, porast temperature za 2,1 stepen Celzijusa mogao bi u narednih 30 godina usljed globalnog zagrijavanja skoro uništiti ovu biljku, a samim tim i industriju čokolade.\nKako se temperatura povećava i izvlači sve više vode iz tla i biljaka, naučnici vjeruju da će biti dovoljno kiše da nadoknade gubitak vlage.\nUkoliko dođe do toga, uzgajivači kakaovca morat će svoje plantaže da prebace na više terene.\nTeme:čokolada, kakaovac, nestašica\nČokoladne palačinke: Iznenadite najbliže preukusnim i brzim doručkom!\nU LONDONU NIZ KRVAVIH INCIDENATA: Od uboda nožem preminula četiri mladića!


U srpskim sredinama nedavno je sprovedena anketa putem koje su građani izražavali svoj stav o procesu imunizacije protiv kovida-19. Direktor KBC Priština sa sedištem u Gračanici, Bratislav Lazić kazao je da veliki odziv stanovika koji žele da se vakcinišu.\n“Vakcinacija će sigurno biti sprovedena i ovde, anketa je završena. Odziv stanovnika koji su dali saglasnost da bi primili vakcinu je jako visok, što me na neki način raduje. Vakcinacijom ćemo postići viši nivo zaštite i na taj način lakše eliminisati aktuelnu epidemiju i zaštiti najosetljivije grupe stanovnika”, kazao je Lazić.\nDirektorka Doma zdravlja Gračanica Mirjana Dimitrijević navela je da su rezultati ankete koju je ova zdravstvena ustanova sprovela i u svojih pet ambulatni u lokalnim selima prosleđena nadležnim organima.\n“Očekujemo narednih dana da ćemo dobiti vakcine i krenuti sa vakcinacijom u tom prvom krugu gde ce biti vakcinisani pacijenti koji imaju 65 i više godina, mislim da ćemo u drugom krugu vakcinisati zdravstvene radnike”, navela je Dimitrijevićeva.\nMeštani Gračanice sa kojima je naša novinarska ekipa razgovarala imaju podeljena mišljanja o vakcinaciji protiv koronavirusa. Mnogi još uvek nisu odlučili da li će se uopšte vakcinisati, dok pojedini građani žele da se vakcinišu. Ima i onih probirljivih koji bi da se vakcinišu isključivo ruskom vakcinom “Sputnjik V”, čiji je prvi kontigent od 2.400 doza prošle nedelje stigao u Srbiju.\n“Vaksinisaću se samo ukoliko budem primoran na to”, kratko je odgovorio Žarko Kostić.\n“Ne znam da li ću se vakcinisati, zavisi kojom vakcinom, primio bih rusku”, istakao je Jagoš Vasić.\n“Vakcinisaću se ukoliko budem morao”, naveo je Miodrag Radovanović.\n“Videću, kada bude stigla vakcina”, rekao je jedan meštanin.\n“Vakcinisaću se i to ruskom vakcinom. Kada budu stigle ovde, ja sam prvi za vakcinaciju”, kazao je Hranislav Đorđević.\nU Srbiji počinje vakcinacija koja će se odvijati na više od 30 lokacija i oko 110 punktova u kliničkim centrima i opštim bolnicama. Državni sekretar Mirsad Đerlek rekao je da je plan da se vakciniše oko 8.500 zdravstvenih radnika i 2.500 ljudi u gerontološkim centrima. Istakao je da će tokom januara u Srbiju stići 80.000 doza "Fajzerove" vakcine i da se očekuju i velike količine vakcina iz Rusije i Kine.\nPodsetimo, nakon što je vakcinacija počela u užoj Srbiji, stigle su vakcine i na sever Kosova. To predstavnici vlasti u Prištini nisu lepo prihvatili, iako su svesni da se srpsko stanovništvo leči u zdravstvenim ustanovama koje na Kosovu funkcionišu po sistemu Republike Srbije. Bez obzira na tu činjenicu, Osnovno tužilaštvo u Mitrovici počelo je sa sakupljanjem informacija oko ulaska vakcina protiv koronavirusa iz Srbije u opštine na severu.\nGlavni tužilac u Mitrovici, Šućri Sulja kazao je za Radio slobodna Evropa da se istraga vodi kako bi se prikupile informacije i utvrdilo da li su farmaceutski proizvodi na Kosovo ušli iz Srbije, ilegalnim kanalima ili ne.\nTim povodom, predsednik Srbije Aleksandar Vučić je izjavio da će “Beograd nastaviti da brine o svom narodu na Kosovu i da je spreman da šalje lekove i vakcine Albancima”.\nU Srbiji 162 novozaražena\nU Srbiji su u poslednja 24 časa registrovana 162 nova slučaja koronavirusa, preminulo je još pet osoba.\nNa Kosovu devet novih slučajeva kovida-19\nU većinski albanskim sredinama na Kosovu u poslednja 24 sata je zabeleženo devet novih slučajeva koronavirusa, saopštilo je Ministarstvo zdravlja.\nKosovo: Još 10 osoba pozitivno na kovid-19\nPrema poslednjim podacima Ministarstva zdravlja u većinski albanskim sredinama na Kosovu na kovid-19 testirano je 1.848 lica, a infekcija je potvrđena kod 10 osoba.\nU Srbiji 135 novoobolelih, preminulo 5 pacijenata\nU poslednja 24 sata u centralnoj Srbiji je od posledica koronavirusa preminulo još pet osoba, pa je ukupan broj žrtava povećan na 6.985, objavljeno je na sajtu Ministarstva zdravlja covid19.rs.\nI danas bez novoobolelih u srpskim sredinama\nKrizni štab Kosovske Mitrovice objavio je da danas nema novoobolelih od koronavirusa u srpskim sredinama na Kosovu.\nU Srbiji 160 novozaraženih, preminula 4 pacijenta\nU poslednja 24 sata u centralnoj Srbiji su od posledica koronavirusa preminula četiri pacijenta, pa je ukupan broj žrtava povećan na 6.980, objavljeno je na sajtu Ministarstva zdravlja covid19.rs.\n18.06.2021 Gračanica: Uspešno završena obuka konobara (693)\n18.06.2021 Da li planirate letovanje? (200)\n18.06.2021 Otvoreni bazeni "Rajske banje" od danas ponovo rade (114)\nJun 2021 11 (285)


Početna/Google/Google objavio nove uslove pružanja usluga\nKompanija Google objavila je nove Uslove pružanja usluga koje će stupiti na snagu 31. marta 2020. godine, ali koje, kako je najavljeno, neće mnogo uticati na način na koji ste do sada koristili ovaj pretraživač.\nKorisnici su dobili novi pravni dokument koji je napisan čitljivijim jezikom, kako kompanija objašnjava. U nove uslove su dodali i linkove do korisnih informacija i defincije nekih pojmova. Navedeno je, kako kažu, jasno kada će koje promene biti izvršene i kada će biti ograničen ili ukinut pristup korisicnima pojedinim uslugama. Google je saoopštio da će na vreme obavestiti korisnike kada neka promena utiče negativno na njih.\nU okviru novih Uslova dodati su Google Chrome, Google Chrome OS i Google Drive jer se na njih odnose posebna pravila vezane za usluge.\nOvog puta Google nije napravio nikakve promene u politici privatnosti, odnosno na koji način postupa sa vašim podacima. Uvek možete da posetite svoj nalog da biste pregledali podešavanja i promenili ih ukoliko je to potrebno.\nAko ste roditelj ili staratelj deteta koje ima dete mlađe od granice koja je preporučena za posedovanje Google naloga i ako koristite Family Link da biste upravljali Google servisima, izdvojte malo vremena da im objasnite na šta se odnose izmene.\nNaravno, ako se ne slažete sa novim Uslovima, više informacija o vašim opcijama možete naći na linku Frequently asked questions.


Na 15 lokacija u Srbiji zagađenje vazduha VEĆE NEGO U NAJZAGAĐENIJEM GRADU EU - Djole.dog\nNa 15 lokacija u Srbiji zagađenje vazduha VEĆE NEGO U NAJZAGAĐENIJEM GRADU EU\nDJOLE DOG 25.09.2021.13:44\n„Gde god se u Srbiji započnu merenja zagađenosti vazduha, ustanovi se prekoračenje graničnih vrednosti, posebno PM i PM 2.5 čestica“, upozorava Dejan Lekić iz Nacionalne ekološke organizacije. On je u FoNet-ovom serijalu razgovora „Vidokrug“ predočio da je veoma značajna činjenica da PM 2.5 čestice prodiru direktno u krvotok i pluća, kao i da se na osnovu merenja ne može znati koje druge zagađujuće materije te čestice nose.\nLekić navodi primer Bora, gde je izmerena koncentracija arsena 46 puta ili 4.600 hiljade odsto veća od vrednosti propisane zakonom. Kako ukazuje, to je će verovatno uticati na stopu smrtnosti u Boru, baš kao što će i požar na deponiji u Vinči uzrokovati trajna oštećenja organa, piše Danas.\nGovoreći o izveštaju Agencije za zaštitu životne sredine o kvalitetu vazduha za 2020, prema čijim rezultatima je na čak 15 lokacija u Srbiji zagađenje vazduha veće nego u najzagađenijem gradu EU, on je poručio da donosioci odluka moraju momentalno biti obavešteni o rezultatima takvih analiza i preduzeti potrebne mere. Lekić nije siguran zbog čega nadležni ne preduzimaju ništa povodom zvaničnih izveštaja koji su zasnovani na naučnim istraživanjima, jer zagađivači najčešće nisu značajne investicije koje obezbeđuju hiljade radnih mesta.\npriroda zivotna sredina


Zanimljivost dana: Kada je Henri Ford pokušao da proizvodi pneumatike u prašumi Brazila - Auto Republika\nU svojoj bogatoj karijeri Henri Ford se pokazao uspešnim u gotovo svim pokušajima. Nekada je bilo potrebno malo vremena da se ostvare svi ciljevi (kao što je osnivanje uspešne automobilske kompanije tek iz trećeg pokušaja), ali na kraju dana se uglavnom radovao. Međutim, jedan od retkih neuspeha se desio krajem dvadesetih godina prošlog veka kada je legendarni industrijalac odlučio da proizvodi pneumatike u prašumama Brazila.\nTokom desetih i dvadeseth godina prošlog veka, Ford je uglavnom uvozio gumu iz Velike Britanije ili nekih njenih afričkih kolonija. Henriju se ovaj potez nikako nije dopao i smatrao je da mora da postoji jednostavniji i brži način da dobije materijale odnosno komponente bitne u proizvodnji popularnog Modela T.\nJoš sredinom dvadesetih godina on je započeo pregovore sa vladama mnogih južnoameričkih država gde bi mogao da posadi veliki broj stabala. Ugovor je na kraju potpisan sa vladom Brazila koja je “poklonila“ industrijalcu teritoriju u severnom delu države velčine 10.100 kvadratnih kilometara, a za uzvrat Henri je morao da isplati oko 9% godišnjeg profita. Teritorija je dobila ime Fordlandia i u njoj je počeo da niče novi grad 1926. godine.\nPošto u navedenom periodu još uvek nisu postojali putevi, Ford je morao da isporuči kompletnu opremu preko brodova direktno iz Amerike. Grad je trebao da pruža tradicionalne američke kuće za zaposlene i njihove familije, ali i bolnicu, školu, biblioteku i hotel. Za rekraciju tu su bili bazen, golf teren i dečiji parkovi. Kada je izgradnja završena 1928. godine, u njemu je živelo oko 10.000 ljudi.\nMeđutim, nije bilo potrebno da prođe mnogo vremena pre nego što su nastali prvi problemi. Naime, Henri nije dozvoljavao alkohol, cigarete pa čak ni žene u Fordlandiji, a radnicima se nije dopao stil američkih kuća, pa ni zabrana svih sportskih aktivnosti.\nPride, oni su se po prvi put sreli sa hranom u konzervama i hamburgerima, koji su inače bili najčešći obroci u gradu, pa su 1930. godine čak kindapovali kuvara i ostavili ga u prašumi. Morala je da interveniše nacionalna vojska Brazila i spreči česte pobune. Henri takođe nije zaposlio geološki tim da analizira zemljište pa je tako zemlja bila neplodna, a mnoga stabla su uništena od strane insekata.\nDo 1934. godine Henri, koji inače nikada nije ni posetio Fordlandiju, se predao, ali je i dalje morao da isplaćuje dogovoreni novac vladi Brazila. Tek 11 godina kasnije njegov unuk Henri II uspeva da proda zemljište nakon finansijskog gubitka od čak 20 miliona američkih dolara (oko 280 miliona dolara preračunato prema današnjoj vrednosti novca).\nVlada Brazila je koristila zemljište za razne sitne poslove, a do današnjeg dana u gradu živi oko 2.000 osoba. Šest originalnih kuća sa nameštajem je preživelo za lokalne familije, kao i velika vodena kula i fabrika za preradu gume, dok se nekadašnja bolnica srušila pre petnaestak godina.\ntags: Ford proizvodio gume Fordov grad u Brazilu henri ford izdvojeno\nprevious Zanimljivost dana: Kako je Ilon Mask uništio svoj McLaren F1\nnext Volkswagen Golf R „odneo“ zlatnu WC šolju


PONOVO U KLUPAMA: Za đake danas počelo drugo polugodište\nIzvor\tEXPRES februar 17, 2016\nZa učenike osnovnih i srednjih škola u centralnoj Srbiji počinje drugo polugodište.\nPrema Kalendaru obrazovno-vaspitnog rada za 2015/2016. godinu Ministarstva prosvete, nauke i tehnološkog razvoja, drugo polugodište počinje 17. februara, nakon zimskog raspusta koji je završen 12. februara i državnih praznika.\nNastava na kraju prvog polugodišta završena je 29. januara.\nInače, prvi deo zimskog raspusta počeo je 31. decembra, a završio se 8. januara 2016. godine, dok je drugi deo zimskog raspusta počeo 1. februara.\n« Vlada Srbije će finansijski podržavati Egzit Hrvatska vratila 217 izbeglica u Srbiju »


U Havani završen samit Pokreta nesvrstanih\nSamit Pokreta nesvrstanih usvojio je završnu deklaraciju, u kojoj se izražava rešenost da se ponovo oživi pokret osnovan 1961. godine, za vreme Hladnog rata. Ukupno 56 šefova država ili vlada usvojilo je tokom samita pet dokumenata.\nNa samitu se raspravljalo o situaciji u Libanu, palestinskom pitanju i napetostima zbog iranskog nuklearnog programa. Pokret nesvrstanih je podržao vlasti u Teheranu da razvijaju svoj nuklearni program u mirnodopske svrhe. Kuba je na samitu izabrana za predsedavajućeg pokreta u naredne tri godine. Vršilac dužnosti predsednika Kube, Raul Kastro:\n"Trenutna međunarodna situacija predstavlja najozbiljniji izazov za budućnost Pokreta nesvrstanih - upotreba sile, pretnja, izazivanje, kao i stalno kršenje principa međunarodnog prava", rekao je Kastro, zatvarajaći 14. samit Pokreta nesvrstanih u Havani.


Pronađen „pas“ star 18.000 godina - Muški magazin - trendovi, fitness, lifestyle, saveti, devojke... `\nNeverovatno otkriće dovelo je naučnike do pronalaska šteneta od dva meseca koje je uginulo iz nepoznatih razloga i koje je ostalo savršeno očuvano u sibirskom ledu preko 18.000 godina. Zbog masovnog otapanja leda, naučnici su uspeli da pronađu životinju za koju smatraju da predstavlja prelazni period od vuka do današnjih domaćih pasa.\nPretpostavlja se da su se vukovi negde u ovom periodu pripitomljavali i da su tada počeli da postaju saputnici ljudi, gde su im pomagali u lovu i odbrani.DNK testovi koji su rađeni pokazuju da ova životinja ne spada ni u jednu vrstu koju mi danas imamo na Zemlji, kao ni u antičke životinje čiji su fosili pre pronađeni.\nNaučnici dalje planiraju da istraže i druge delove sibirskog leda kako bi uspeli da pronađu još neke dokaze, a mali antički pas će dalje ići na istraživanja gde će nam pružiti uvid u u život koji se nekada odvijao na našoj planeti.\nPROČITAJTE SLEDEĆI TEKST: Neverovatne životinje koje žive samo na Madagaskaru


Turska i Amerika razmeštaju raketne sisteme na tursko-sirijskoj granici - 26.04.2016, Sputnik Srbija\nTurska je na granici sa Sirijom razmestila raketne sisteme koji mogu da izvedu 40 gađanja u 80 sekundi, saopštila je agencija „Anadolija”. U maju će biti... 26.04.2016, Sputnik Srbija\n09:02 26.04.2016 (Osveženo: 10:41 26.04.2016)\n© AP Photo / Bullit MarquezAmerički reaktivni sistem HIMARS\nTurska je na granici sa Sirijom razmestila raketne sisteme koji mogu da izvedu 40 gađanja u 80 sekundi, saopštila je agencija „Anadolija”. U maju će biti raspoređeni i američki reaktivni sistemi HIMARS.\nTurska nagomilava dodatne snage na granici sa Sirijom, prenose turski mediji.\nPrema informacijama izvora „Anadolije“, iz zapadnih regiona Turske na vojnu bazu 5. Oklopne brigade u provinciji Gazijantep na jugoistoku zemlje poslata je dodatna vojna tehnika radi podrške jedinicama turske vojske, koja se nalaze na granici sa Sirijom.\nKilis je poslednjih nedelja nekoliko puta bio meta granatiranja sa pogranične teritorije Sirije koju, kontroliše teroristička organizacija DAEŠ.\nU tom napadu je poginulo 10 osoba, dok je više od 40 ranjeno. Turska artiljerija je svaki put otvarala vatru na pozicije DAEŠ-a.\nŠef turske diplomatije Mevlut Čavušoglu izjavio je i da će u maju na tursko-sirijskoj granici biti raspoređeni i američki reaktivni sistemi.\n„Naš glavni cilj je da se očisti 98-kilometarski region Mendič (na severu Sirije) od grupe DAEŠ. Međutim, opseg naše artiljerije je 40 kilometara, dok je američkih sistema HIMARS — 90 km. Dogovorili smo se sa SAD i u maju ove godine će sistemi biti raspoređeni na turskoj granici“, rekao je on.\nNa ovaj način, po njegovim rečima, moći će u potpunosti da se pokrije ova zona, gde su aktivni pripadnici DAEŠ-a i dâ mogućnost umerenoj opoziciji da zauzme područje.\n„Nakon raspoređivanja ovih kompleksa zona bezbednosti u ovom području sama će se stvoriti. Predsednik SAD Barak Obama je u svojoj poslednjoj izjavi rekao da nije protiv stvaranja zone bezbednosti u Siriji. Nemačka takođe deli naše mišljenje po ovom pitanju. To jest, oni su napokon shvatili da je Turska u pravu kada se radi o zoni bezbednosti i svega što se dešava u Siriji“, rekao je Čavušoglu.\nMinistar je naveo da je za efikasno čišćenje teritorije od pripadnika DAEŠ-a „potrebno dati podršku umerenoj opoziciji iz vazduha i sa zemlje iz pravca turske granice“.


Igrač stiže na pregovore, koliko će Zvezda dati za obeštećenje? - Naši u svetu\nObjavljeno 16/01/19 u 12:02\nIgrač je u izjavi „Žurnalu“ potvrdio da do sada nije razgovarao sa čelnicima Crvene zvezde, ali da će to danas učiniti, kao i da transfer još uvek nije gotova stvar jer crveno-beli imaju jaku konkurenciju.\n„Uopšte nisam pregovarao sa Crvenom zvezdom, ali danas hoću, pa ćemo videti“, kaže, još uvek i zvanično najbolji fudbaler Napretka.\nVukanovićeva vrednost procenjena je na milion i po evra, ali igrač ulazi u poslednjih šest meseci ugovora i to je nešto što „ubija“ cenu.\nAleksa VukanovićFK Crvena zvezdaFudbalPojačanje\nUslovi Australije i Novog Zelanda\nDačić otkrio detalje sukoba u Briselu: Skočili smo preko stola da se maltene fizički obračunamo


Huawei na Google+ objavio fotografiju snimljenu skupim Canonom, a tvrdio da je za nju zaslužan P9 - IT magazin\nHuawei na Google+ objavio fotografiju snimljenu skupim Canonom, a tvrdio da je za nju zaslužan P9\nBez dobrog marketinga uspeh u bilo kojem poslovanju je nezamisliv, ali ljudi koje se bave njime, nekad znaju preterati i svojoj kompaniji nanesu više štete nego koristi. Tako je Huawei, u želji da u što boljem svetlu prezentovati dvostruku kameru svog modela Huawei P9, na Google+ društvenoj mreži objavio fotografiju za koju je tvrdio da je snimljena upravo ovim modelom, ali ispostavilo se da je za nju zaslužan, ni manje ni više nego DSLR fotoaparat Canon 5D Mark III, čija cena zajedno s korištenim objektivom iznosi preko 3992.77 eura.\nNaime, majstori koji su fotografiju objavili, zaboravili su da je njen EXIF ostao dostupan, i nije trebalo dugo da znatiželjnici provere podatke koji su otkrili ovu slatku podvalu. Kad su videli da je vrag odneo šalu, iz Huaweija su se, naravno, ispričali, objasnivši da im je namera nije bila krivo informisati, već samo impresionirati zajednicu, a fotografija je ubrzo uklonjena.\nOvo nije prvi put da jedna velika kompanija pribegava amaterskom pokušaju obmanjivanja potencijalnih kupaca. Pre nekoliko godina smo videli da je isto učinila i Nokia, kada se utvrdilo da video za kojeg je tvrdila da je snimljen modelom Lumia 920, zapravo snimljen DSLR fotoaparatom.


Novi udar na Srbiju: Bakirova meta nije Kosovo nego — Sandžak - 14.11.2017, Sputnik Srbija\nBošnjački član Predsedništva BiH Bakir Izetbegović ponovo pribegava ratobornoj retorici. Nezadovoljan je položajem Sandžaka i tvrdi da će Bosna i Hercegovina... 14.11.2017, Sputnik Srbija\nanalize i mišljenja, sandžak, bakir izetbegović, bosna i hercegovina (bih)\n14:59 14.11.2017 (Osveženo: 14:49 30.08.2021)\n© SputnikNekadašnji Sandžak pokrivaju teritorije srpskih opština Novi Pazar, Tutin, Nova Varoš, Priboj, Sjenica i Prijepolje i crnogorskih — Rožaje, Pljevlja, Bijelo Polje, Berane i Plav.\nBošnjački član Predsedništva BiH Bakir Izetbegović ponovo pribegava ratobornoj retorici. Nezadovoljan je položajem Sandžaka i tvrdi da će Bosna i Hercegovina priznati jednostrano proglašenu kosovsku nezavisnost, što je, kako je rekao, i dosad trebalo da učini.\n14 Novembar 2017, 10:11\nBurno je reagovao predsednik Srpske Milorad Dodik koji poručuje da je Bakir Izetbegović srpski neprijatelj broj jedan.\n„Udario je na Srbiju, udario je na pitanje njenog teritorijalnog integriteta, drži lekcije o unutrašnjim odnosima. Erdogan je nedavno bio u Sandžaku, pa nije to rekao, a Bakir Izetbegović to govori iz Sarajeva. Napao bi Republiku Srpsku, pa on je naš neprijatelj broj jedan. Srpski neprijatelj broj jedan je Bakir Izetbegović“, kaže predsednik Srpske.\nOn dodaje da BiH neće priznati Kosovo, šta god Izetbegović rekao i pokušao da uradi, jer to da li će BiH priznati Kosovo i Metohiju zavisi od Republike Srpske.\nStav predsednika Srpske deli i politikolog iz Banjaluke, Anđelko Kozomara. On za Sputnjik kaže da Bakir Izetbegović nije ozbiljna politička figura koja bi trebalo da donosi bilo kakve odluke u ime cele Bosne i Hercegovine.\n„Za sve odluke koje se odnose na spoljnu politiku potreban je konsenzus sva tri konstitutivna naroda, dakle njegova pretnja više deluje kao ucena Srbiji, da bi ona možda dala neku autonomiju Sandžaku ili neka veća prava nego što po Ustavu Srbije pripadaju Bošnjacima u Sandžaku. Dakle, o priznanju Kosova nema ni govora, sve dok se Srbi sa tim ne slože“, kaže Kozomara.\nOn dodaje da izjavama Bakira Izetbegovića ne treba pridavati veliki značaj, zato što mu je narušen ugled u njegovom narodu, a pogotovo u njegovoj stranci, SDA, koja se cepa na više frakcija.\n14 Novembar 2017, 11:38\n„On sada, deset meseci pred izbore u BiH, pokušava da popravi svoj ozbiljno uzdrman rejting. U tu svrhu je i pretnja da će priznati Kosovo, da će onemogućiti samostalnost Republike Srpske, ako ne mirnim putem, onda vojnom silom“, ističe Kozomara.\nAnalitičar Stevica Deđanski za Sputnjik kaže da se izjava Bakira Izetbegovića o priznanju Kosova od strane BiH može tumačiti po principu – što je babi milo, to joj se i snilo. Jasno je da se to ne može desiti bez saglasnosti Republike Srpske, kaže on.\n„Uveren sam da ko god da su predstavnici Srpske, iz koje god da su stranke, neće odstupiti od tog stava, jedinstveni su po pitanju odbrane srpskih nacionalnih interesa. Ovo što radi Izetbegović samo pokazuje da šta god mi radili, koliko god se trudili kao država ili Vlada Srbije ili Republike Srpske, nemamo mogućnost da utičemo na njihovu antisrpsku politiku. To se pokazuje svakog meseca, na svakom primeru koji je moguć, treba da prekinemo da gajimo iluzije da će se to promeniti“, kaže Deđanski.\nOn dodaje da postoje dva razloga zbog kojih Izetbegović ponovo pokreće ratobornu retoriku, a prvi je pokušaj da takvim izjavama povrati svoje biračko telo.\n„Posle dolaska Erdogana u Srbiju očigledno je da više nemaju podršku za bilo kakvu ratnohuškačku politiku što se tiče te strane na koju su se oslanjali. Durga opcija je da Bakir pokušava da tvrdi pazar, da nešto pokušava da isposluje u pregovorima sa Vučićem, u odnosu na Dodika. Mislim da mu taktika nije baš pametna, da je providna i da neće postići cilj, samo će napraviti veći razdor među narodima“, zaključuje Deđanski.\nZvecka oružje u Sarajevu: Zašto Bakir „aktivira“ ratnu opciju\n13 Novembar 2017, 19:54\nIzetbegovićev savetnik tvrdi da je bošnjački lider rekao da se nada da će priznati Kosovo, a ne da će ga zaista priznati.\nMeđutim, ministar unutrašnjih poslova Srbije Nebojša Stefanović ocenjuje ipak da takve izjave nisu dobre vesti za region i očekuje da predsednik Srbije Aleksandar Vučić sazove sednicu Saveta za nacionalnu bezbednost u narednih 48 sati, povodom izjave Izetbegovića.


Faktor | Rezultati Dodikovog sastanka u Beču: Italijanske desničarke optužuju SDA i traže reakciju EU-a\nObjavljeno: 01.07.2020. u 08:51\nZastupnice u Evropskom parlamentu Stefania Zambelli, Simona Baldassarre i Anna Bonfrisco, članice italijanske desničarske stranke Liga, dostavile su Evropskoj komisiji upit koji se odnosi na "etničke, političke i vjerske tenzije u Bosni i Hercegovini".\nU svom pismenom upitu ove tri zastupnice ističu da se u BiH 90-ih godina dogodio "krvoločni etnički sukob", te da je država nedavno doživjela rast etničkih i vjerskih tenzija.\n- U septembru 2019. godine, najveća muslimanska stranka u BiH izdala je pisanu izjavu u kojoj je najavila namjeru modificiranja krhkih institucionalnih struktura zemlje, učinkovito zaobilazeći Dejtonski i Vašingtonski sporazum. To je natjeralo ostale etničke manjine da osude stranku, optužujući je da nastoji potkopati Ustav i rasplamsati sukob – navode u uvodu upita.\nItalijanske desničarke očigledno aludiraju na Rezoluciju Stranke demokratske akcije (SDA), koja je usvojena u septembru 2019. godine i kojom se kao jedan od političkih ciljeva stranke navodi povratak Republike BiH.\nVEZANI TEKST - Prijedlozi rezolucija SDA: Opredjeljenje za Republiku BiH sa Sarajevom na prijeratnom teritoriju\nEuroparlamentarke dodaju da se situacija pogoršava protokom migranata koji balkanskim koridorom nastoje doći do Evrope, stvarajući dodatne napetosti. S tim u vezi su Evropskoj komisiji dostavile tri pitanja.\n1. Može li Evropska komisija reći kakav je stav usvojila Evropska unija kao odgovor na navedene izjave o namjerama stranke bosanskih muslimana i što je učinila da provjeri jesu li one puko zveckanje oružjem ili su zapravo stupile na snagu?\n2. Šta je učinjeno da se utvrdi da li su nastale tenzije dovele do kršenja ljudskih prava na rasnoj ili vjerskoj osnovi?\n3. Kako će Komisija osigurati preventivno djelovanje Evrope kako bi izbjegla bilo kakvo ponovno aktiviranje zločina koji su se dogodili na Balkanu?\nZanimljivo je da je bliske kontakte sa desničarskom strankom Liga uspostavio predsjednik SNSD-a Milorad Dodik. U februaru 2019. godine je Dodik sa predstavnicima austrijske Slobodarske partije i Lige dogovorio "inteziviranje saradnje".\nVrijedi podsjetiti da su Matteo Salvini i njegova Liga označavani kao "ruski igrači" u Evropskoj uniji, te da je ta stranka optuživana da su im kampanje finansirali ruski investitori.\nItalijanska Liga u Evropskom parlamentu djeluje skupa sa desničarskom strankom Nacionalni savez Marine Le Pen pod imenom "Identitet i demokratija". Jedna od potpisnica ovog upita Evropskoj komisiji, Anna Bonfrisco, se o oktobru prošle godine usprotivila dodjeljivanju kandidatskog statusa Albaniji i Sjevernoj Makedoniji.\n- Više od 50 posto muslimana u Albaniji i Bosni, 28 posto u Sjevernoj Makedoniji i 95 posto na Kosovu su razlozi zbog kojih se pregovori ne trebaju otvarati – kazala je Bonfrisco.\nS tim u vezi ne iznenađuju sinhronizirani stavovi ovih stranaka po pitanju BiH, te koordinirane aktivnosti s ciljem diskreditiranja probosanskih političkih opcija. Tako je, primjera radi, zastupnica Virginie Joron, članica Nacionalnog saveza, prije godinu dana od Evropske komisije zatražila odgovor na pitanje "hoće li kazniti muslimanski entitet".\nNjena stranačka kolegica Dominique Bilde je u martu ove godine uputila u proceduru Prijedlog rezolucije o političkoj situaciji u Bosni i Hercegovini i očuvanju prava RS-a.\nVEZANI TEKST - Francuska desničarka u Evropski parlament uputila Rezoluciju o očuvanju prava Republike Srpske\n"Identitet i demokratija" je politička grupacija koju čine nacionalisti, populisti i euroskeptici iz deset evropskih država. Pored Lige i Nacionalnog saveza, čine je još zastupnici austrijske Slobodarske partije, njemačke desničarske stranke AfD, Stranke Finaca, Flamanskog interesa, te još nekoliko minornih stranaka. Ova grupacija ima 76 zastupnika od ukupno 705 europarlamentaraca. Poređenja radi, Evropska narodna stranka (EPP) ima 187 zastupnika, Progresivni savez socijalista i demokrata (S&D) 146, a grupacija Obnovimo Evropu 98 zastupnika.\nEvropski parlamentLigaSDAMatteo SalviniMilorad Dodik


NOVE KORONA MERE napravile haos na granici sa Srbijom – Otvoreno\nNaslovnaVestiNOVE KORONA MERE napravile haos na granici sa Srbijom\nNOVE KORONA MERE napravile haos na granici sa Srbijom\nNa graničnim prelazima sa Srbijom formirale su se kilometarske kolone vozila. Razlog za ove ogromne gužve su mere koje stupaju na snagu u ponedeljak, 20. decembra, a to je da će za ulazak u zemlji biti potreban PCR test ili karantin.\nSudeći po fotografijama sa Batrovaca i Preševa, ovog petka će u Srbiju “uplivati” na hiljade ljudi, najviše iz Hrvatske.\nJoš jedan razlog koji je poterao ovu količinu ljudi u našu zemlju je i slava Sveti Nikola koja “pada” 19. decembra, kao i predstojeći božićni praznici koji su u Evropi počeli, ali i da bi izbegli totalni karantin koji počinje u nekim zemljama.\nPodsetimo, nove mere stupaju na snagu 20. decembra i trajaće do 10. januara, a one znače da stranci koji žele da uđu u Srbiju biće potreban negativan PCR test, ne stariji od 48 sati, dok državljani Srbije ukoliko nemaju taj test, moraju da idu u izolaciju deset dana.\nHIT NA MREŽAMA Učiteljica iz Kačareva ima poruku za svoje koglege sa SNS mitinga


Počinje protivpožarna obuka novosadskih učenika | Autonomija\nPočinje protivpožarna obuka novosadskih učenika\nIdeja je da to postane obavezan deo nastave i da svaki učenik tokom narednih godina prođe kroz tu vrstu obuke\nProtivpožarna obuka za učenike novosadskih osnovnih i srednjih škola počeće tokom sledećeg meseca, dogovoreno je na današnjem sastanku predsednika Skupštine Novog Sada Aleksandra Jovanovića, direktora osnovnih i srednjih škola i pripadnika Vatrogasne brigade.\nNa sastanku je rečeno da je ideja da to postane obavezan deo nastave i da svaki učenik tokom narednih godina prođe kroz tu vrstu obuke.\nObuku đaka iz protivpožarne zaštite i prve pomoći sprovodiće pripadnici novosadske vatrogasne brigade i radnici Zavoda za hitnu medicinsku pomoć, a u koordinaciji sa Upravom za vanredne situacije MUP-a Srbije.\n„To je akcija koja će se odvijati od sada pa nadalje, bez vremenskog ograničenja“, rekao je Jovanović.\nU požaru u novosadskoj diskoteci „Kontrast“ 1. aprila poginulo je šestoro mladih. U požaru u kafiću „Laundž“ u centru grada 2008. godine život izgubilo osam mladih.


Humanitarna katastrofa” kao instrument pritiska\n27. juna 2019. 4 min read\nPoslednjih dana zaoštrena je retorika kosovskih i srpskih političkih zvaničnika, a razlog tome je vidljiv nedostatak pre svega prehrambenih namirnica u prodavnicama na severu Kosova.\nDok srpski zvaničnici i privrednici tvrde da su građani u ovom delu Kosova na korak od humanitarne krize, kosovski zvaničnici poručuju da se radi o“novom” srpskom scenariju.\nKosovski premijer Ramuš Haradinaj je pre nekoliko dana izjavio da postoje dokazi za improvizovanje humanitarne krize na severu Kosova, ali da neće dozvoliti da građanima u ovom delu Kosova bilo šta fali.\n“Svesni smo da je samo pre dve tri nedelje oko takvog plana za improvizovanje humanitarne krize, prebacujući određene proizvode po kućama, u druge objekte. Imamo i dokaze o ovom scenariju, ljudima koji su uključeni. Mi nećemo dozvoliti da nedostaje i jedan proizvod, jer su građani Kosova, ali takođe ćemo dekonspirisati ovakve projekte koji su čudni, ne pripadaju ovom veku, to su takve akcije metode prošlosti”, izjavio je premijer Kosova.\nOn je takođe istakao da ima tendencije da natera Kosovo da zatvori oči pred švercom i švercerima, ali da se tako nešto neće dozvoliti ne zbog nekog prehrambenog proizvoda, nego švercera koji pored prehrambenih proizvoda mogu da švercuju narkotike, oružje, ili neki drugi proizvod.\nGradonačelnik Južne Mitrovice Agim Bahtiri je istakao da ukoliko Srbija bude želela da stvori humanitarnu krizu na severu Kosova, da se tako nešto neće dozvoliti, jer će i njegova opština dati doprinos da do toga ne dođe, jer se radi o političkoj, a ne humanitarnoj krizi.\nHaki Šatri savetnik premijera Haradinaja je dnevnom listu “Zeri” izjavio da se radi o pritisku zvaničnog Beograda kako bi Kosovo odustalo od uvedenih taksi na uvoz srpske robe.\n“Ovo je insceniranje sa političkim motivima kako bi se stvorila destabilizacija na severu i stvorio problem za Vladu Kosova u odnosu na međunarodnu zajednicu, kao pritisak da se ukine taksa. Građani severa imaju dovoljno snabdevanje i niko ih ne sprečava ni da prodaju niti da kupuju, ni u jednom delu zemlje”, izjavio je Šatri.\nKako su preneli neki srpski mediji na severu Kosova, Udruženje privrednika za Kosovo i Metohiju je uputilo pismo trgovcima u kojem se traži da ne nabavljaju robu ni sa juga.\nPortal Kossev je istraživao da li su privrednici sa severa Kosova dobili takvo pismo, prenoseći da jedan deo njih tvrdi da je došlo do “internog dogovora” privrednika sa severa i da su se manji trgovci dogovorili da se solidarišu i ne nabavljaju robu sa juga, dok je veći deo njih tvrdio da im je “tako rečeno”, odnosno da su dobili pismo sa takvom sadržinom.\nRadoš Petrović, predsednik Udruženja privrednika za Kosovo i Metohiju međutim tvrdi da nikome ništa nije naredio.\n“Niko trgovcima nije rekao, niti im je naređeno bilo šta, oni imaju svoje privatne radnje i mogu da odlučuju sami, dakle niko njima ne može ni da naredi, ni da im kaže bilo šta i svako se snalazi kako može. Ali ako su oni nama uveli takse od 100 odsto zašto bi mi uzimali njihovu robu?!“, zjavio je Petrović Portalu Kossev.\nInače, Institut za afirmisanje međuetničkih odnosa poslednje dve nedelje obavlja istraživanja u vezi snabdevanja prodavnica na severu Kosova.\nIzvršni direktor Fatmir Šeholi je za dnevni list “Zeri” izjavio da prema ovom istraživanju ne postoji humanitarna kriza na severu Kosova.\n“Na osnovu onoga što što smo istražili u prehrambenom i medicinskom aspektu, i drugim kontekstima, proizilazi da je apsolutno neistinito kako za farmaceutske, prehrambene, proizvode tako i za derivate. Međutim, prema onome što smo ustanovili je da su neki dućani koji su pretplaćeni od zvaničnog Beograda za inskeniranje ovog pitanja. Nekoliko dućana je povuklo proizvode sa ciljem da to izgleda kao neka vrsta krize”, izjavio je Šeholi.\nInače, i kosovski i srpski političari poručuju građanima na severu Kosova da ih neće ostaviti na „cedilu“.\nDa severu Kosova preti humanitarna katastrofa među prvima je „najavio“ direktor Kancelarije za Kosovo i Metohiju Marko Đurić.\n„Videli ste da Ramuš Haradinaj priča o tome kako tobože mi hoćemo da režiramo humanitarnu krizu, a šta se u stvari dešava?! Dešava se to da su oni presekli kanale snabdevanja na KiM-u prethodnih dana osnovnih životnih namirnica, da zaista počinju da se javljaju određene nestašice, a oni svoje delovanje zasnivaju na osnovu parafiranog sporazuma od 23. februara 2012. godine kojim se uspostavlja granična policija takozvanog Kosova na prelazima Jarinje, Brnjak itd“, izjavio je Đurić.\nNa informaciju kosovskih medija da je navodno kosovskim Srbima poručeno da ne piju vodu iz Gazivoda jer je zatrovana, odmah je reagovala Kancelarija na čijem je čelu Marko Đurić.\n“Prištinu posebno treba da bude sramota zbog lažnih vesti o zagađenosti vode u jezeru Gazivode, koju verovatno plasiraju iz očaja, jer će od petka Srbi dobiti novi izvor vodosnabdevanja i veću sigurnost, da više ne zavise od prekidača u Prištini“, navodi se u saopštenju.\nSrpski predsednik Aleksandar Vućić već neko vreme najavljuje kontramere zbog kosovske Vlade za uvođenje taksi na uvoz srpske robe.\nOdmah nakon stupanja na snagu ove odluke bilo je informacija da se na severu Kosova više ne mogu kupiti neki srpski proizvodi. Kosovska policija je u više navrata sprečila ilegalno dopremanje prehrambenih i drugih proizvoda iz Srbije, a pre skoro dva meseca kosovska policija je preduzela akciju hapšenja svojih kolega i na severu Kosova zbog osnovanih sumnji da su učestvovali na razne načine u krivičnom delu šverca.\nTags: Kosovo roba sever Kosova Srbija humanitarna katastrofa\nPrevious Da se ne zaboravi: Zločin u Mušutištu, dve decenije od otmice 18 srpskih civila, najmlađoj Radmili bilo je samo 5 godina\nNext Deklaracijom sprečiti izgradnju hidrocentrala u Župi kod Prizrena


Sve jače veze Kine i Republike Srpske | SRBIJA I KINA\nBANjALUKA: Ministar saobraćaja i veza Republike Srpske Neđo Trninić i generalni direktor kompanije “Čajna Šandong internešnel end tehnikal kooperejšn grup” Meng Jan potpisali su u nedelju u Banjaluci Memorandum. Cilj je što uspešniji razvoj infrastrukturnih projekata u oblasti saobraćaja.\nKineska kompanija izrazila je zainteresovanost za sklapanje komercijalnog ugovora za realizaciju projekta unapređenja, rehabilitacije i izgradnje pruge Banjaluka – Novi Grad – Dobrljin, za izgradnju auto-puta Banjaluka – Prijedor – Novi Grad, odnosno prvu fazu od Banjaluke do Prijedora, kao i da bude revidirana saradnja na projektu renoviranja i izgradnje banjalučkog aerodroma.\nMinistar Neđo Trninić očekuje da veći deo projektne dokumentacije bude završen do kraja februara, nakon čega bi se moglo dalje govoriti o dinamici projekata.\nDirektor kompanije Meng Jan izjavio je da potpisnici Memoranduma moraju uložiti maksimalan napor da bude što pre započeta realizacija projekata.\n– Kao kompanija koja dolazi iz prijateljske zemlje želimo da damo maksimalan napor da bismo pomogli Republici Srpskoj u daljem razvoju. Nadam se da će Kina sa srpskim narodom imati dalji razvoj prijateljskih odnosa – rekao je Jan.\nPotpisivanju Memoranduma prisustvovao je i premijer Republike Srpske Željka Cvijanović koja je izjavila da je ovaj memorandum rezultat višegodišnjih privrednih, ali i političkih razgovora između Srpske i Kine.\n– Republika Srpska je veoma zainteresovana za sve vidove saradnje sa Kinom, rekla je Cvijanovićeva.\nCvijanovićeva je napomenula da Srpska ima dobra iskustva kada je reč o saradnji sa kineskim kompanijama i da je Vlada potpuno opredeljena za svaku buduću saradnju, te je izrazila uverenje da će planirani projekti biti realizovani i da će rezultati uskoro biti vidljivi.\n– Sigurna sam da ćemo planirati i već planiramo realizaciju i nekih drugih infrastrukturnih projekata – rekla je Cvijanovićeva.\nIZVOR: novosti.rs (Autor: S. Mišljenović)\n25/01/2016 in KINA I SVET, SARADNJA. Tags: BIH, Čajna Šandong internešnel end tehnikal kooperejšn grup, Infrastruktura, Kina, Meng Jan, Projekti, Rebublika Srpska, saradnja\n← Kina i Iran dogovorili strateško partnerstvo\nSastanak ambasadora Li Mančanga i gradonačelnika Beograda →


POČETNA NACIONALNE VESTI Skupštini predata peticija protiv Zakona o referendumu\nDirektor kampanja udruženja Kreni-promeni Savo Manojlović rekao je novinarima ispred Skupštine da se tim zakonom „otima” suverenost od građana, pre svega u pogledu narodne inicijative.\n„Uvodi se overa potpisa koja podrazumeva da će sada građanske inicijative morati da plaćaju preko preko 1,2 miliona (dinara) ukoliko žele da iznesu neki zakonski predlog. Mi već sada imamo situaciju da već dve godine čekaju neke narodne inicijative, a sada ispada da će građani plaćati preko notara da im se krše njihova ustavna prava”, kazao je Manojlović, prenela je Beta.\n„To znači da on jednako finansijski moćno tretira običnog čoveka i neku kompaniju koju osnuje ‘Rio Tinto’“, istakao je Manojlović.\nProgramska direktorka Građanskih inicijativa Bojana Selaković rekla je da se ta organizacija godinama zalaže za promenu Zakona o referendumu, ali da je ceo proces oko rada na tom zakonu, koji je Vlada Srbije pokrenula 2019. godine, bio „loše vođen i netransparentan”.\n„Takozvani pokušaj javne rasprave koji se desio letos nije bio odgovarajući, nije se desio nijedan skup na kome se moglo razgovarati o različitim rešenjima i pristupima u ovom zakonu, a postojala je mogućnost slanja isključivo pisanih predloga na pogrešnu imejl adresu. Nakon toga, mi imao jednu ubrzanu dinamiku da se zakon sa ovakvim rešenjima što brže usvoji”, rekla je Selakovićeva.\nOna je rekla da sa 68.000 potpisa žele da pokažu Skupštini da nema potrebe žuriti sa tim zakonom i da donošenje tako važnih zakona sa rešenjima o kojima nije dovoljno razgovarano „nije dobro i da ostavlja prostor za potencijalne zloupotrebe”.\nLjiljana Bralović iz Saveza ekoloških organizacija Srbije (SEOS) rekla je da njima referendum na kome će se odlučivati o iskopavanju litijuma u dolini Jadra „ne odgovara”.\n„Mi prosto ne želimo da neko, recimo iz Sombora odlučuje o sudbini nas sa Suvoborske grede”, rekla je Bralovićeva. Dodala je da nije tačna konstatacije da su kompanije „Rio Tinto” i „Rio Sava” otkupile veći deo zemljišta koje se nalazi na teritoriji budućeg rudnika, već da su one kupile manje od trećine predviđenog zemljišta.\nPeticiju su pokrenuli Udruženje za zaštitu ustavnosti i zakonitosti (UZUZ), Građanske inicijative, Komitet pravnika za ljudska prava (JUKOM), Beogradski centar za ljudska prava, Centar za pravosudna istraživanja (CEPRIS), kao i Kreni-promeni.\nProtest protiv donošenja Zakona o referendumu i narodnoj inicijativni i Zakona o eksproprijaciji, kompanije „Rio Tinto” i „uništavanja” vodoizvorišta Makiš biće održan danas od 18 časova ispred Predsedništva u Beogradu u organizaciji inicijative „Kreni-promeni” i više ekoloških udruženja\nPRETHODNI ČLANAKDatumi isplate pomoći od 20 evra\nSLEDEĆI ČLANAKOsam godina zatvora zbog silovanja ćerke bivše supruge


Britanija: Počelo ubijanje zaražene živine\nU Velikoj Britaniji danas je ubijeno desetak hiljada ćurki i povećana su ograničenja na prevoz živine u pokušaju da se spreči dalje širenje smrtonosnog ptičijeg gripa iz jedne farme na istoku Engleske. Jučerašnje otkriće visoko patogenog virusa H5N1 na farmi koju drži najveći evropski proizvođač ćuraka iznenadilo je stručnjake i postavilo pitanje kako je virus dospeo u zatvorene živinarnik.\nBritanska služba za zaštitu okoline danas je, ipak izrazila optimizam da je virus ograničen samo na farmu u blizini Lavstofta, na istoku Engleske, gde se pojavio. Predviđa se da će ubijanje 159.000 ptica na farmi koje je započelo, nastaviti sledeća dva dana. Ubijene ptice biće spaljene. Oko 2.500 ćuraka umrlo je sa pojavom virusa, koji se pojavio u jednom\nod 22 živinarnika na farmi.\nPrema podacima Svetske zdravstvene organizacije, širom sveta je od 2003. godine potvrđeno 271 slučajeva zaraze ljudi ptičijim gripom, dok je 165 ljudi umrlo. Stručnjaci strahuju da bi mogla nastati smrtonosna pandemija ukoliko bi virus H5N1 mutirao u oblik koji se može prenositi među ljudima.